text: "საქართველოს რკინიგზა" რკინიგზელთა ახალი პროფკავშირის განცხადებას პასუხობს და აცხადებს, რომ ამ ეტაპზე სახელფასო ბადის სრულყოფა მიმდინარეობს. ბიზნესის ეროვნული ჯილდოს ერთ-ერთი მფლობელი კომპანია „ჯორჯიან უოთერ ენდ ფაუერია“. „თელასის“ ცნობით, აღნიშნულის მიზეზი სარემონტო სამუშაოებია. თბილისის მუნიციპალიტეტის საკრებულოს უმრავლესობის წევრებთან ერთად ვიცე-მერი ალექსანდრე მარგიშვილი და მერიის ადმინისტრაციის მმართველი რგოლის წარმომადგენლები იმყოფებოდნენ. აფხაზეთის მთავრობის ორგანიზებით, აფხაზეთის ჯანმრთელობის დაცვის სამინისტროს და ორგანიზაცია "საზოგადოებრივი აზრის" ინიციატივითა და დახმარებით 20 დევნილი მოზარდი საჩუქრად ინვალიდის ეტლს მიიღებს თბილისის საკრებულოს ჩუღურეთის რაიონის მაჟორიტარმა რიმა ბერაძემ და რაიონის გამგებელმა ზურაბ ჩიკვილაძემ ჩუღურეთის რაიონში რამდენიმე ქუჩაზე მიმდინარე გზის შეკეთებითი სამუშაოები დაათვალიერეს. საგარეო საქმეთა მინისტრის განცხადებით, თუ „ნაციონალური მოძრაობა“ ფიქრობს, რომ საქმე საჩივლელად არის, მათ ეს უნდა გააკეთონ. საგარეო საქმეთა მინისტრის მაია ფანჯიკიძის განცხადებით, მას 28 ოქტომბერს უშიშროების საბჭოს დაგეგმილ სხდომაზე მოწვევა მიღებული აქვს. გიორგი ტყემალაძე და მალხაზ მჭედლიშვილი თვითმმართველობების სხვა წარმომადგენლებთან ერთად ქალაქ სტავანგერში საქმიანი ვიზიტით ნორვეგიის სამეფოს საგარეო საქმეთა სამინისტროს ნორვეგიის ასოციაციამ მიიწვია. ადმინისტრაციიულ სამართალდარღვევათა ფაქტზე, მოსამართლე ნანა ჭიჭილეიშვილმა განაჩენი ცოტა ხნის წინ გამოაცხადა. საქართველოს საგარეო საქმეთა სამინისტრო გამოხატავს ღრმა მწუხარებას კანადის პარლამენტზე განხორციელებულ თავდასხმასთან დაკავშირებით, რომლის შედეგადაც საპატიო ყარაულის წარმომადგენელი დაიღუპა. კოალიციაში გაერთიანებული საზოგადოებრივი ორგანიზაციები განათლების სამინისტროს მასწავლებელთა პროფესიის რეგულირების რეფორმის ინიციატივას მხარს უჭერენ. „გაერთიანებული დემოკრატიული მოძრაობის“ პოლიტიკურმა მდივანმა გიგლა ბარამიძემ სოფელ მოხეში განვითარებულ მოვლენებზე ჟურნალისტებთან კომენტარი გააკეთა. „ნიდერლანდების ინსტიტუტი მრავალპარტიული დემოკრატიისათვის“ ორგანიზებით შეხვედრა გაიმართა, რომლის მთავარი თემა საქართველოს პოლიტიკურ ცხოვრებაში ეროვნული უმცირესობების ჩართულობის გაძლიერება იყო. ფინანსთა სამინისტრო განაგრძობს თანამშრომლობას ბიზნეს სექტორთან. როგორც დევნილთა და განსახლების მინისტრმა სოზარ სუბარმა განაცხადა, ეს ის კორპუსებია, რომელიც წინა ხელისუფლების დროს აშენდა და საკმაოდ დაბალი ხარისხისაა. ამის შესახებ, ირანის ისლამური რესპუბლიკის საგანგებო და სრულუფლებიანმა ელჩმა საქართველოში, აბას თალებიფარიმ, რეგიონული განვითარების მინისტრთან დავით შავლიაშვილთან შეხვედრაზე განაცხადა. მემორანდუმს ხელი თბილისის მერმა დავით ნარმანიამ და "თბილისის სასწავლო უნივერსიტეტის" რექტორმა სოლომონ პავლიაშვილმა მოაწერეს. ღონისძიება თბილისში, სამების საკათედრო ტაძრის ახალგაზრდული ცენტრის საგამოფენო დარბაზში ჩატარდება. ბავშვთა და ახალგაზრდობის ეროვნული ცენტრისა და შსს-ს საგანგებო სიტუაციების მართვის დეპარტამენტის ერთობლივი პრესკონფერენცია გაიმართა. ახალციხის რაიონულ სასამართლოში სხდომა 18:00 საათისთვის არის ჩანიშნული. როგორც იურისტები აცხადებენ, 11 პირს სასამართლო პროცესის დასრულებისთანავე გაათავისუფლებენ შეხვედრაზე ახალგაზრდებმა ისაუბრეს ვიზიტის დროს მიღებულ გამოცდილებაზე და თავიანთი შეხედულებები გაუზიარეს მინისტრებს, რის შემდეგაც შეხვედრა დისკუსიის ფორმატში წარიმართა. ქართული პროდუქციის გაცნობა ჩენგდუში გამართულ ერთ-ერთ ყველაზე პრესტიჟულ და მაშტაბურ საერთაშორისო გამოფენაზე მეწარმეობის განვითარების სააგენტოსა და ღვინის ეროვნული სააგენტოს ორგანიზებით მოხდება. შეხვედრაზე მხარეებმა ჟენევის მოლაპარაკებების 8 ოქტომბერს გამართული რაუნდის შედეგები განიხილეს. მსოფლიო კრივის ლეგენდამ რუსეთის მწერალთა კავშირს შესაბამისი დოკუმენტაცია უკვე გადასცა. წყალტუბოს მუნიციპალიტეტის სოფელ გეგუთში მდებარე ღია სააქციო საზოგადოება „აკორდ ჯორჯიას“ სასადილოში 655 კგ დაუდგენელი წარმომავლობის ხორცი აღმოაჩინეს, რომელსაც ვეტერინარული მოწმობა "ფორმა No2" არ ახლდა. საქართველოს ნოტარიუსთა პალატის გამგეობის წარმომადგენლები ლიტვაში ჩატარებულ ნოტარიუსთა საერთაშორისო კონფერენციაში მონაწილეობდნენ. „ერეკლე მეორეს საზოგადოების“ ახალგაზრდული ფრთის ლიდერმა მამუკა ზანდუკელმა განაცხადა, რომ სტუმრები ქართველ ახალგაზრდებთან ერთად საქართველოს ისტორიულ ადგილებს დაათვალიერებენ. ივანე ჯავახიშვილის სახელობის თბილისის სახელმწიფო უნივერსიტეტში გირესუნის უნივერსიტეტისა და თსუ-ის ხალხური ცეკვის ანსამბლების მონაწილეობით თურქულ-ქართული ხალხური ცეკვების კონცერტი გაიმართება. აღნიშნულის შესახებ რეგულირების სააგენტოს ფარმაცევტული დეპარტამენტის ხელმძღვანელის მოვალეობის შემსრულებელმა დავით მაჭარაშვილმა ჟურნალისტებთან შეხვედრისას განაცხადა. საპარლამენტო უმრავლესობის წევრი გიგლა აგულაშვილი თავისი ოპოზიციონერი კოლეგის აკაკი მინაშვილის მიერ მოსამართლისთვის შეურაცხმყოფელი შეტყობინების გაგზავნის ფაქტს გამოეხმაურა. აზერბაიჯანში ვიზიტის ფარგლებში, გიორგი ამაშუკელი და ვაჟა ფანჩულიძე სამშენებლო კომპანია „ADO-G”-ის მიერ განხორციელებულ და მიმდინარე მსხვილ ინფრასტრუქტურულ პროექტებს დაათვალიერებენ. როგორც უშიშროების საბჭოს მდივანი ირინე იმერლიშვილი განმარტავს, მას შემდეგ რაც პრეზიდენტმა სხდომა დანიშნა, ამის შესახებ ყველა სტუმარს ოფიციალური წერილი გაუგზავნა. „პროსპეროს ბუქსში“ “ჯეპრას” მიერ გამოცხადებული კონკურსის, ზღაპრის ილუსტრაციების შექმნის მეორე ეტაპი გაიმართა. როგორც „პირWელს“ შინაგან საქმეთა სამინისტროში განუცხადეს, საქმე სისხლის სამართლის კოდექსის 187-ე მუხლით აღიძრა, რაც ნივთის დაზიანებას ან განადგურებას გულისხმობს. "ყოფილი პოლიტპატიმრები - ადამიანის უფლებებისთვის” ხელმძღვანელი ნანა კაკაბაძე "პირველ პრესკლუბში" ე.წ. ნავთლუღის საქმეზე გუშინ გამოტანილ განაჩენს გამოეხმაურა. გარემოს დაცვის მინისტრმა ელგუჯა ხოკრიშვილმა ნარჩენების მართვის კოდექსთან დაკავშირებით ბრიფინგი გამართა და გამკაცრებულ სანქციებსა და ჯარიმებზე ისაუბრა. მხარეებმა ეკონომიკურ სფეროში თანამშრომლობაზე, მათ შორის, საქართველოში ინვესტიციების განხორციელებასა და ადგილობრივ საწარმოებთან თანამშრომლობის პერსპექტივებზე ისაუბრეს. როგორც რეგულირების სააგენტოს ფარმაცევტული დეპარტამენტის ხელმძღვანელის მოვალეობის შემსრულებელმა დავით მაჭარაშვილმა განაცხადა, აღნიშნულ 11 აფთიაქში სამართალდარღვევა დღეს გამოავლინეს. შერიგებისა და სამოქალაქო თანასწორობის საკითხებში სახელმწიფო მინისტრის პაატა ზაქარეიშვილის განცხადებით, რუსეთი საკუთარ დოქტრინას რეგულარულად ანახლებს და ახალი დოქტრინა საქართველოსთვის ახალი არ იქნება. ფინანსთა მინისტრის ნოდარ ხადურის განცხადებით, გვალვის გამო სიღნაღის რაიონში მოსახლეობას მოსავლის ნახევარზე მეტი გაუნადგურდა, რის გამოც ფიზიკური პირები მიწის გადასახადს აღარ გადაიხდიან. „ასავალ-დასავალის“ ჟურნალისტი ჯაბა ხუბუა, ადვოკატი შალვა ხაჭაპურიძე, საპარლამენტო უმრავლესობის წევრი დავით ლორთქიფანიძე „პირველ პრესკლუბში“ ზაზა დავითაიას ხელმეორედ ცემის ფაქტს გამოეხმაურნენ. გიორგი თხელიძე, ნიკა ქურდიანი და დავით წიკლაური დღეს "თიბისი ბანკის" დამფუძნებელმა მამუკა ხაზარაძემ წარადგინა. „ქართული დასის“ ლიდერი ჯონდი ბაღათურია მიიჩნევს, რომ აბაშიძე-კარასინის ფორმატი, ისევე როგორც ჟენევის მოლაპარაკებები, კარგია, თუმცა დროა, შეხვედრა პირველი პირების დონეზე მოხდეს. მინისტრის პირველი მოადგილის დიმიტრი ქუმსიშვილის განცხადებით, უწყებას სასამართლოს გადაწყვეტილება ჯერ არ ჩაბარებია და შესაბამისად გადაწყვეტილებაც მიღებული არაა. როგორც „პირველ პრესკლუბში“ სტუმრობისას „ქართული დასის“ ლიდერმა განაცხადა, „ნაციონალური მოძრაობის“ წევრები არ ისჯებიან, რამაც მათ მსგავსი ქმედებების ჩადენისკენ უბიძგა. საქართველოს ახალგაზრდული ოლიმპიური ფესტივალის საორგანიზაციო კომიტეტი, 2015 წლის ზაფხულში გასამართი ღონისძიების მხარდასაჭერად, მოხალისეთა რეგისტრაციის აქტიურ კამპანიას იწყებს. "ასავალ-დასავალის“ ჟურნალისტი ჯაბა ხუბუა, ადვოკატი შალვა ხაჭაპურიძე, საპარლამენტო უმრავლესობის წევრი დავით ლორთქიფანიძე „პირველ პრესკლუბში“ ზაზა დავითაიას ხელმეორედ ცემის ფაქტს გამოეხმაურნენ. „ქართული დასის“ ლიდერის ჯონდი ბაღათურიას მტკიცებით, სასამართლო პროცესამდე, ბოლო ორი კვირის განმავლობაში მიმდინარეობდა საზოგადოების აზრის დაკვირვება, თუ რა რეაქცია შეიძლება მოყოლოდა ამ ფაქტს. 72 წლის ალექსანდრე ბერძნიშვილი სახლიდან 17 ოქტომბერს გავიდა და გაუჩინარდა. ბოლოს ის თბილისში ვარკეთილის მეტროსთან ნახეს, საიდანაც კვალი იკარგება. ოქროს მწარმოებელი კომპანია “არემჯისთვის” კირის მიმწოდებელმა „ინდუსტრია კირმა“, “არემჯის” შეფერხებით მუშაობის გამო წელს უკვე 0.5 მლნ ლარის შემოსავლები დაკარგა. შერიგებისა და სამოქალაქო თანასწორობის საკითხებში სახელმწიფო მინისტრის პაატა ზაქარეიშვილის განცხადებით, დაესწრება თუ არა პრემიერი უშიშორების საბჭოს, ამას თავად ღარიბაშვილის გადაწყვეტს. დევნილთა მინისტრის სოზარ სუბარის განცხადებით, საუბარია წინა ხელისუფლების მიერ აშენებულ კორპუსებზე, რომლებიც წვიმის და ქარისგან ირეცხებოდა და შეუძლებელი იყო მისი გათბობა. განათლებისა და მეცნიერების მინისტრის თამარ სანიკიძის განმარტებით, ადიგენის რაიონის სოფელ მოხეში სასწავლო პროცესი ჩატარდა, თუმცა სამლოცველო უშუალოდ სოფელ მოხეში სწავლის პროცესი გაიმართა. საქართველოში ორდღიანი ოფიციალური ვიზიტით თურქეთის გენერალური შტაბის უფროსი, არმიის გენერალი ნეჯდეთ ოზელი იმყოფება. არმიის გენერალმა ნეჯდეთ ოზელმა საქართველოს ერთიანობისთვის ბრძოლებში დაღუპული გმირების ხსოვნას წუთიერი დუმილით პატივი მიაგო და მემორიალი გვირგვინით შეამკო. ორგანიზაციის ლიდერები „გაკვირვებულნი არიან, რომ ჟურნალისტები სოლიდარობას არ გამოხატავენ“. ქართული ღვინისა და ალკოჰოლური სასმელების კომპანია „GWS”-ის და ღვინო თამადას მოწვევით საქართველოს მსოფლიოში აღიარებული ფრანგი სომელიე ჟერარდ ბასე ესტუმრება. საპარლამენტო უმრავლესობის წევრის განცხადებით, ადიგენში მომხდარი ფაქტი რელიგიათა სააგენტომ სასწრაფოდ უნდა შეისწავლოს და რეაგირება მოახდინოს. შეხვედრაზე ახალგაზრდები ისაუბრებენ ვიზიტის დროს მიღებულ გამოცდილებაზე და თავიანთ შეხედულებებს გაუზიარებენ ლევან ყიფიანსა და პაატა ზაქარეიშვილს, მოეწყობა დისკუსია. 2014 წლის 23 ოქტომბერს, გამართულ ეროვნული ბანკის 7-დღიან რეფინანსირების აუქციონზე, მოცულობამ 420 000 000 ლარი შეადგინა. არასამთავრობო ორგანიზაცია „ადამიანი კანონი თავისუფლება“ სტატისტიკური მონაცემების შედარებითი ანალიზის მორიგ შედეგებს აქვეყნებს. ალექსანდრა ჰოლ ჰოლი ბრისტოლის ლორდ მერს და თბილისი-ბრისტოლის ასოციაციის წევრებს საელჩოში მიიღებს. მუსლიმი მრევლი დაკავებულთა გათავისუფლების მოთხოვნით აქციას შსს სამცხე-ჯავახეთის სამმართველოსთან აგრძელებს. საპარლამენტო უმრავლესობის წევრი ზვიად ძიძიგური აკაკი მინაშვილის მიერ მოსამართლისთვის შეურაცხმყოფელი მოკლე ტექსტური შეტყობინების გაგზავნის ფაქტს გმობს. ადიგენის მუნიციპალიტეტის სოფელ მოხეში სასწავლო პროცესზე დღეს 6 სოფლის 185-მდე მოსწავლე არ გამოცხადდა. ადგილობრივების თქმით, ბავშვები სკოლაში პროტესტის ნიშნად არ გაუშვეს. თბილისის საკრებულოს „ნაციონალური მოძრაობის“ წარმომადგენლები მერიის თანამშრომელთა ატესტაციის მხოლოდ ტესტირების გზით ჩატარებას ითხოვენ. დღეს, ბათუმში კომპანია „ნატახტარი“ პროფესიული კოლეჯი „ბლექსის“ ბარმენების მოსამზადებელ კლასში სოციალური პასუხისმგებლობის პროექტს წარადგენს. ქართველი მამაკაცის მკვლელობის ბრალდებით შეერთებულ შტატებში ორი ბრუკლინელი მამაკაცი გაასამართლეს. მათ 41 წლის მამუკა ჭამიაშვილის მკვლელობა ედებათ ბრალად. საგამოძიებო სამსახურის თანამშრომლების მიერ დაკავებული არიან - გუნგორ გალაპი, მუზაფფერ აქჩაი და საბან ადალი. თანამშრომლობის მემორანდუმს შემოუერთდნენ დარგის განვითარებით დაინტერესებული არასამთავარობო და სამთავრობო ორგანიზაციები. პროცესზე ბრალდების მხარის მოწმეები დაიკითხებიან. საქმის განხილვას გიგიც უგულავაც დაესწრება. გერმანიაში საგარეო საქმეთა მინისტრის ვიზიტის ფარგლებში ფრიდრიხ ებერტის ფონდში საქართველოს ევროპულ ინტეგრაციაზე დისკუსია გაიმართა. მემორანდუმს ხელი მინისტრის მოადგილემ მამუკა ცოტნიაშვილმა და „ქართული ლუდის კომპანიის“ გენერალურმა დირექტორმა ვასილ სულხანიშვილმა მოაწერეს. მთავარ პროკურატურაში გუშინ საინფორმაციო სააგენტო “პირWელის“ ფოტოგრაფი გია აბდალაძე ჩვენებას რამდენიმე საათის განმავლობაში აძლევდა. მიწოდებული სასმელი წყლის ხარისხი საქართველოს ეროვნულ სტანდარტებსა და ჯანდაცვის მსოფლიო ორგანიზაციის რეკომენდაციებს სრულად შეესაბამება. შეხვედრას შინაგან საქმეთა სამინისტროს საგანგებო სიტუაციების მართვის დეპარტამენტის დირექტორი ზვიად ქაწაშვილი და თბილისის სკოლების დირექტორები დაესწრნენ განსაკუთრებით დიდი ოდენობით ნარკოტიკული საშუალების უკანონო შეძენა-შენახვის ბრალდებით, 1983 წელს დაბადებული, წარსულში ნასამართლევი მინდია ჟ. ბათუმში დააკავეს. სამხედრო მაღალჩინოსანს თბილისის საერთაშორისო აეროპორტში საქართველოს შეიარაღებული ძალების გენერალური შტაბის უფროსის მოადგილე, პოლკოვნიკი გიორგი კბილცეცხლაშვილი დახვდა და წარმატებული ვიზიტი უსურვა. მე-5 ქვეითი ბრიგადის ოთხ სამხედრო მოსამსახურეს დროებით სარგებლობაში საცხოვრებელი ბინები გადაეცა. გორში შეიარაღებული ძალების გენერალური შტაბის უფროსი ჩავიდა. მე-5 ქვეით ბრიგადას დაარსებიდან 7 წელი შეუსრულდა. დაბადების დღე პირადმა შემადგენლობამ გორში, ბრიგადის ტერიტორიაზე აღნიშნა. საქართველოს თავდაცვის მინისტრმა ირაკლი ალასანიამ საქართველოს შეიარაღებული ძალების მე-5 ქვეითი ბრიგადის სამხედრო მოსამსახურეებს ბრიგადის იუბილე მიულოცა და სიტყვით მიმართა ჯანდაცვის მინისტრი სოფლის მეურნეობის მინისტრის მიერ „აიფონ 6“-ის შეძენას გამოეხმაურა და ბიუჯეტის თანხების დაზოგვის მნიშვნელობას გაუსვა ხაზი. „თელასის“ ცნობით, აღნიშნულის მიზეზი სარემონტო სამუშაოებია. თბილისის ჯაზ-ფესტივალი, ტრადიციულად, საქართველოს კულტურისა და ძეგლთა დაცვის სამინისტროს მხარდაჭერით მიმდინარეობს. ვანო მაჭავარიანი "პირველ პრესკლუბში" განმარტებებს აკეთებს საკუთარ ინტერვიუზე, რომლის თანახმად, ადმინისტრაცია საქართველოსა და რუსეთის პრეზიდენტების შეხვედრას გეგმავდა, თუმცა ეს გეგმა მთავრობამ ჩაშალა. პროკურორებისთვის ე.წ. ნავთლუღის საქმეზე დამდგარი განაჩენი მოსალოდნელი იყო. აღნიშნულის შესახებ ნატო-ს მოკავშირეთა გაერთიანებული ძალების მთავარსარდალმა, გენერალ ფილიპ ბრიდლავმა ირაკლია ალასანიასთან შეხვედრის შემდეგ განაცხადა. სრულიად საქართველოს კათოლიკოს-პატრიარქმა ილია მეორემ ისრაელის დელეგაციასთან შეხვედრისას საქართველოს ტერიტორიული მთლიანობის პრობლემაზე ისაუბრა. ნატო-ს მოკავშირეთა გაერთიანებული ძალების უმაღლესი მთავარსარდლის განცხადებით, აღნიშნული ქართველებს ყველაზე კარგად ესმით. საუბრის ერთ-ერთი თემა იმ არსებითი პაკეტის იმპლემენტაცია იყო, რომელიც საქართველომ ნატო-ს უელსის სამიტზე მიიღო. „აწარმოე საქართველოში“ მხარდასაჭერად, ადგილობრივი მეწარმეობის, მცირე და საშუალო ბიზნესის განვითარების ხელშესაწყობად, ევრობანკმა საქართველოსთან ურთიერთგაგების მემორანდუმს მოაწერა ხელი. მას საჯარო სამსახურში მუშაობის უფლება 3 წლით აეკრძალა. მოსამართლე ბესიკ ბუგიანიშვილმა განაჩენის სარეზოლუციო ნაწილი გამოაცხადა. პროცესს ბრალდებული ახალაია არ ესწრება. ბრალდებულ მეგის ქარდავას კი 7 წლით და 6 თვით პატიმრობა შეეფარდა. მოსამართლე ბესიკ ბუგიანიშვილმა განაჩენის სარეზოლუციო ნაწილი გამოაცხადა. პრეზიდენტის ყოფილი მრჩეველი საგარეო ურთიერთობათა საკითხებში ვანო მაჭავარიანი მიიჩნევს, რომ მთავრობამ ჟენევის მოლაპარაკებების ფორმატი უნდა გააძლიეროს. "ახალი მემარჯვენეების“ პოლიტიკური მდივანი მანანა ნაჭყებია დარწმუნებულია, რომ საქართველოს პარლამენტის თავმჯდომარე იძულებით უხერხულ მდგომარეობაში აღმოჩნდა. როგორც მთავარ პროკურატურაში გამართულ ბრიფინგზე ბრალდების მხარის წარმომადგენელმა ნინო აღლემაშვილმა განაცხადა, სასამართლომ ბაჩანა ახალაია და მასთან ერთად ბრალდებულები დამნაშავედ ცნო. ადვოკატები ე.წ. ნავთლუღის სპეცოპერაციის საქმეზე დამდგარი განაჩენის გასაჩივრებას აპირებენ. ომბუდსმენი ხელისუფლებას მოუწოდებს, საქართველოს კანონმდებლობით გარანტირებული თანასწორუფლებიანობისა და რელიგიის თავისუფლების პრინციპების დაცვით იმოქმედოს. საგარეო საქმეთა მინისტრის მაია ფანჯიკიძის განცხადებით, ჟენევის ფორმატის არსებული ფორმატის შენარჩუნება საქართველოს ინტერესშია და ხელისუფლება ამისთვის ყველაფერს გააკეთებს. მოხეში დაკავებულია 14 პირი, მათგან 11 - ადმინისტრაციულ სამართალდარღვევათა კოდექსის 166-ე და 173-ე მუხლებით, 3 კი სისხლის სამართლის კოდექსის 353-ე მუხლის მე-2 ნაწილით. თავდაცვის ყოფილი მინისტრი ბაჩო ახალაია საქალაქო სასამართლოს მიერ მისთვის გამოტანილ განაჩენს ეხმაურება. თბილისის საქალაქო სასამართლომ ბრალდებულების - ბაჩანა ახალიას, ლევან ქარდავას, გიორგი მაზმიშვილისა და ამჟამად ძებნაში მყოფ მეგის ქარდავას მიმართ სისხლის სამართლის საქმის განხილვა დაასრულა.


source: CulturaX

text: სიმონ მეფე საქართველოს თავისუფლებისათვის ბრძოლაში | shemecneba.ge სიმონ მეფე საქართველოს თავისუფლებისათვის ბრძოლაში Posted on April 1, 2015 by კახაბერ ჯავახიშვილი in ისტორია, მთავარი // 0 Comments სხვა ქართველ მეფე მთავართაგან განსხვავებით, ლუარსაბი არ შეურიგდა ერან–ოსმალეთის ზავის პირობებს. იგი ბრძოლას განაგრძობდა და მტრისგან ოკუპირებულ ქართულ ციხეებს იბრუნებდა. ამ ფაქტით შეფიქრიანებულმა სპარსელებმა მათ მფლობელობაში მყოფი თბილისის ციხის შენარჩუნება ყარაბაღის შავერდი ხანს დაავალეს. 1556 წელს თბილისის სპარსული გარნიზონის თხოვნით ყარაბაღის სულთანი დიდი ჯარით საქართველოს წინააღმდეგ გამოემართა. ქართველთა დამხვდურ ლაშქარს ლუარსაბის ახალგაზრდა ვაჟი სიმონი მეთაურობდა. იგი მედგრად დაუხვდა მტერს და ფიცხელი ბრძოლით უკან გააქცია. ქართველები სიმონის მეთაურობით გაქცეულ მტერს დაედევნენ. ამ ომს მოხუცი ლუარსაბ მეფე თანმხლებებთან ერთად თვალს შემაღლებული ადგილიდან ადევნებდა. როცა მტერი უკუიქცა, მათ სიმაღლე დატოვეს. ამ დროს მტრის ერთი რაზმი ტყეში შემალულიყო. იგი შემთხვევით ლუარსაბს და მის ამალას გადაეყარა. მოხუცებმა მტერს მედგარი ბრძოლა გაუმართეს. ხელჩართულ უთანასწორო ბრძოლაში ლუარსაბს ყველა იარაღი დაემსხვრა და მხოლოდ ცხენის ძგერებით განაგრძობდა მოქმედებას. გაცხარებულ ბრძოლაში მეფის ცხენს ფეხი ნაპრალში ჩაუვარდა, წაიქცა და მხედარიც ქვეშ მოიყოლა. წაქცეულ მეფეს მტერმა ისრები დაუშინა. ქართველებმა მომხვდურები ერთიანად გაწყვიტეს, მაგრამ ლუარსაბის მგზნებარე სიცოცხლის შენარჩუნება ვეღარ მოახერხეს. ლუარსაბის როლი ქართველობის გადარჩენაში ერთობ ღირსეულად შეაფასეს როგორც ქართველმა, ისე უცხოელმა ავტორებმა. მათი სიტყვით, "ლუარსაბი საქართველოს ეროვნული დამოუკიდებლობისათვის ბრძოლის დროშად იქცა ერან–ოსმალეთის მოძალადეობის შავბნელ ხანაში". 1556 წელს ქართლის სამეფო ტახტზე ლუარსაბ I–ის 19 წლის ვაჟი, სიმონი ავიდა. იგი ღირსეულად მიჰყვებოდა მამის პოლიტიკას და ყიზილბაშთა წინააღმდეგ ბრძოლას მედგრად განაგრძობდა. ახალგაზრდა მეფე სამართლიანად მიიჩნევდა, რომ მტრის წინააღმდეგ წარმატებული ომისთვის ქართულ პოლიტიკურ ერთეულებს შორის მტკიცე კავშირი იყო საჭირო. 1559 წელს მან ცოლად შეირთო ლევან მეფის ასული ნესტან დარეჯანი, რითაც კახეთთან კავშირი განამტკიცა. სიმონი მთავარ სტრატეგიულ ამოცანად თბილისის განთავისუფლებას თვლიდა, ამისთვის ემზადებოდა, თუმცა 1560 და 1561 წლებში ამ მიმართულებით გაწეულმა მისმა ბრძოლებმა ღალატისა და უწესრიგობის გამო შედეგი არ გამოიღო. მის მიმართ ყიზილბაშებმაც ტაქტიკა შეცვალეს, ქართველთა შორის სულმოკლე მოღალატეთა მეშვეობით შეეცადნენ საწადელის მიღწევას. მათ არაერთი ფეოდალის გადაბირება მოახერხეს, მოისყიდეს სიმონის ძმა დავითიც, რომელიც 1564 წელს სხვა რენეგატებთან ერთად, შაჰ თამაზს ყაზვინში ეახლა. შაჰმა იგი ქვემო ქართლის და თბილისის გამგებლად დანიშნა და საქართველოში გამოისტუმრა. ამ მარცხის მიუხედავად, სიმონს ბრძოლა არ შეუნელებია. მან ორჯერ დაამარცხა მისი გამაჰმადიანებული რენეგატი ძმა (დაუთხანი), თუმცა 1569 წელს ფარცხისთან ბრძოლაში ღალატის გამო ყიზილბაშებისაგან მარცხი განიცადა და ტყვედ ჩავარდა. ერანის შაჰი გულმოდგინედ შეეცადა მამაცი და დაუმორჩილებელი მეფის გამაჰმადიანებას, მაგრამ არაფერი რომ არ გამოუვიდა, სახელოვანი მეფე ალამუტის ციხეში გამოკეტა. მისი ტყვეობის ათი წლის განმავლობაში დაუთხანი ქართლის გამგებლად ითვლებოდა. 1578 წელს მდგომარეობა შეიცვალა. ამ დროს ერან–ოსმალეთის ომი განახლდა. მასში უპირატესობა ოსმალებმა მოიპოვეს. ოსმალთა ბატონობა ქართლისთვის ყიზილბაშობაზე მძიმე იყო. ამის გამო შაჰმა სიმონი გაათავისუფლა და საქართველოში ოსმალთა წინააღმდეგ საბრძოლველად გამოუშვა. ქართლში დაბრუნებული სიმონი ენერგიულად შეუდგა ოსმალთაგან ქართლის ციხეების განთავისუფლებას. მან დამპყრობთაგან გაწმინდა ლორე, გორი და სხვა ციხეები. თბილისი კვლავ ოსმალთა ხელში იყო, მისი ციხის დამცველთა მდგომარეობა დღითიდღე მძიმდებოდა. ქართველებმა და ყიზილბაშებმა თბილისს ალყა შემოარტყეს. ალყა ოთხი თვე გაგრძელდა და ციხისელები აუტანელ მდგომარეობაში ჩავარდნენ. მეციხოვნეთა უმრავლესობა ამოწყდა და სულ 700 კაცი დარჩა. მათ დასახმარებლად 1579 წელს ლალა ფაშამ დიდძალი ჯარი გამოგზავნა სურსათით და იარაღით. ამ ჯარს სიმონი ყიზილბაშებთან ერთად დმანისის ვიწროებში ჩაუსაფრდა და დიდი ზიანი მიაყენა. შემდეგ ქართველები ტყეში გაიფანტნენ და ოსმალებს მედგარი ბრძოლა გაუმართეს, ალყაში მოიმწყვდიეს და აიძულებდნენ, ხრამში გადაცვენილიყვნენ. მტერი უკუიქცა, სიმონი უკუქცეულებს დაედევნა, დაამარცხა და დიდი ზარალი მიაყენა. დამარცხებამ სულთნის ჯარი ვერ სეარყია. 1580 წელს სულთანმა მურად III–მ აღმოსავლეთ ლაშქრის მეთაურობა სინან ფაშას ანდო და საქართველოს დამორჩილება და ამიერკავკასიის დაპყრობა დაავალა. იგი ზაფხულში გარშემორტყმული თბილისის დასახმარებლად დიდი ლაშქრით წამოვიდა. მაგრამ ქართული პარტიზანული რაზმები მას აუნაზღაურებელ ზიანს აყენებდნენ. სინან ფაშამ თბილისში შესვლა მაინც მოახერხა და უკან დმანისის გზით გამობრუნდა. ქართველებმა პარტიზანული ომებით არც აქ მისცეს მას მოსვენება და კვლავ დიდი ზიანი მიაყენეს. 1582 წელს ოსმალეთთან მოლაპარაკების გამო, სიმშვიდის დამყარების ვითარებაში, სპარსელებმა კახეთის მეფის, ალექსანდრე II-ის გადაბირება მოახერხეს. რადგან ამ უკანასკნელს სიმონთან არაკეთილგანწყობილება ჰქონდა, ყიზილბაშებმა იზრუნეს, რათა ისინი შერიგებულიყვნენ. 1582 წელს ყიზილბაშებმა და სიმონ მეფემ ამიერკავკასიაში ერთგვარი ანტიოსმალური კოალიციის შეკვრა მოახერხეს. მასში შედიოდნენ საშამხლო, დაღესტანი, სპარსეთი, კახეთი. ოსმალები, რომელთაც ჯერ კიდევ უჭერდნენ მხარს იმერეთის, სამეგრელოს და გურიის მთავრები, შეერთებული ლაშქრით მუხრანის ველზე დაბანაკდნენ, სიმონმა ყურადღება არ მიაქცია იმას, რომ ოსმალთა ძალის ნაწილი ქართლის დასარბევად გამოგზავნა, თავს დაესხა მუხრანთან დაბანაკებულ შეერთებულ ლაშქარს და სასტიკი მარცხი აგემა. XVI საუკუნის ბოლოს ოსმალებმა მათ მხარეზე მებრძოლი მანუჩარ ათაბაგი აითვალწუნეს, ქართლის მეფესთან ბრძოლაში განცდილი წარუმატებლობისთვის ბრალი დასდეს და მისი სიკვდილით დასჯა განიზრახეს. მანუჩარმა ჩანაფიქრი გაუგო და ალღოიანი მოქმედებით ოსმალებს მისი დასჯის გეგმა ჩაუშალა. 1582 წელს მანუჩარი ოსმალებს აუჯანყდა და მათ მიერ 1579 წელს გაუქმებული ათაბაგობა აღიდგინა. 1583 წელს მან ცოლად შეირთო ქართლის მეფის ასული ელენე, რითაც მისი კავშირი სიმონ მეფესთან განმტკიცდა. ამ ხანებში სიმონმა ოსმალთაგან გაათავისუფლა ლორე და სამშვილდე, ცოტა ხნით თბილისიც, მაგრამ ვერ შეინარჩუნა. ქართლის შემომტკიცებისათვის ოსმალებტან პერმანენტული ბრძოლის მიუხედავად, სიმონი უყურადღებოდ არც სხვა ქართულ რეგიონებს ტოვებდა. დასავლეთ საქართველოში იმერეთის მეფე, გურიისა და სამეგრელოს მთავრები ერთმანეთს პირველობას ეცილებოდნენ, ურთიერთშორის გაუთავებელ ბრძოლაში იყვნენ და ქვეყანაში არეულობას და შფოთს არ ანელებდნენ. სიმონ მეფემ გადაწყვიტა, შექმნილი ვითარებით ესარგებლა, იმერეთის სამეფო დაემორჩილებინა და ქართლისთვის შეეერთებინა. 1588 წელს იგი ლაშქრით იმერეთში გადავიდა, სამეფო დაიკავა, მძევლები აიყვანა და ოსმალთაგან ქართლში ვითარების გართულების გამო უკან გამობრუნდა. 1590 წელს ქართლის მეფე კვლავ იმერეთში გადავიდა, რათა წინა ლაშქრობის დროს მიღწეული ვითარება აღედგინა, ქუთაისი აიღო, მძევლები წამოიყვანა და გამობრუნდა. დასავლეთ საქართველოში ამ ლაშქრობების შედეგად ვითარება არ დაწყნარდა. ამასობაში განსაკუთრებული ძლევამოსილება დადიანმა შეიძინა. მისი მოწინააღმდეგე ფეოდალების ჯგუფმა ისევ სიმონ მეფე მოიწვიეს. იგი კვლავ იმერეთს მიადგა, სადაც ტახტზე მეფეთა ლეგიტიმური გვარის უკანასკნელი წარმომადგენელი როსტომი იჯდა. მისი ხელში ჩაგდებით და დამორჩილებით შეიძლებოდა, იმერეთი ქართლთან შეერთებულად ჩათვლილიყო. ასეთ ვითარებაში საქმეში მანუჩარ დადიანი ჩაერია და თავისი და როსტომ მეფის სახელით ქართლის მორჩილება აღიარა და შერიგება ითხოვა. მაგრამ შერიგება ვერ მოხერხდა. ფეოდალთა დიდი ნაწილის და გაძლიერებული დადიანის გამო, სიმონი იძულებული გახდა, დასავლეთ საქართველოს საქმეებში ჩარევისაგან დროებით ხელი აეღო, რადგან 1588 წელს ერანსა და ოსმალეთს შორის დაზავება მოხდა. ამავე წელს სიმონიც დაუზავდა ოსმალებს და მათთვის ყოველწლიური ხარკის გადახდა იკისრა. ოსმალებმა იგი ქრისტიანობით, მემკვიდრეობით, ქართლის მეფედ აღიარეს და მის საშინაო საქმეებში ჩაურევლობა ივალდებულეს.


პოლიტიკური და სოციალური მოძრაობა მე-19 საუკუნის საქართველოში - გაერთიანებული კატალოგი პოლიტიკური და სოციალური მოძრაობა მე-19 საუკუნის საქართველოში / ივანე ჯავახიშვილი; რედაქტორი: ვაჟა კიკნაძე; მთარგმნელი: რუსუდან მახათაძე; ივანე ჯავახიშვილის სახელობის თბილისის სახელმწიფო უნივერსიტეტი. ივანე ჯავახიშვილის ისტორიისა და ეთნოლოგიის ინსტიტუტი. ჯავახიშვილი, ივანე. (ავტორი). კიკნაძე, ვაჟა, რედაქტორი. (ავტორობით). მახათაძე, რუსუდან, მთარგმნელი. (ავტორობით). ივანე ჯავახიშვილის სახელობის თბილისის სახელმწიფო უნივერსიტეტი. ივანე ჯავახიშვილის ისტორიისა და ეთნოლოგიის ინსტიტუტი. (ავტორობით). აბონემენტი ს-298945 900001712619 Stacks ხელმისაწვდომია - აბონემენტი 2-525602 900001712615 Stacks ხელმისაწვდომია - აბონემენტი 2-525603 900001712616 Stacks ხელმისაწვდომია - გრიგოლ წერეთლის სახელობის სამკითხველო დარბაზი 94 ჯ-14 სდ-138411 900001712628 Stacks ხელმისაწვდომია - გრიგოლ წერეთლის სახელობის სამკითხველო დარბაზი 94 ჯ-14 სდ-138412 900001712629 Stacks ხელმისაწვდომია - გრიგოლ წერეთლის სახელობის სამკითხველო დარბაზი F-94705 900001712614 Stacks ხელმისაწვდომია - შოთა რუსთაველის სახელობის სამკითხველო დარბაზი (რდ II) 94 ჯ-14 რდ(II) 900001712630 Stacks ხელმისაწვდომია - შოთა რუსთაველის სახელობის სამკითხველო დარბაზი (რდ II) 94 ჯ-14 რდ(II) 900001712631 Stacks ხელმისაწვდომია - შოთა რუსთაველის სახელობის სამკითხველო დარბაზი (რდ II) 94 ჯ-14 რდ(II) 900001712632 Stacks ხელმისაწვდომია - შოთა რუსთაველის სახელობის სამკითხველო დარბაზი (რდ II) 94 ჯ-14 რდ(II) 900001712633 Stacks ხელმისაწვდომია - ფიზიკური აღწერილობა: 67 გვ. გამომცემლობა: თბილისი: თსუ გამ-ბა, სარჩევი რედაქტორის წინათქმა--პოლიტიკური და სოციალური მოძრაობა მე-19 საუკუნის საქართველოში--ივ. ჯავახიშვილის მიერ გამოყენებული ლიტერატურისა და წყაროების განმარტება. თემა: ივანე ჯავახიშვილის სახელობის თბილისის სახელმწიფო უნივერსიტეტი. ივანე ჯავახიშვილის ისტორიისა და ეთნოლოგიის ინსტიტუტი. პოლიტიკურ-სოციალური მოძრაობა საქართველოში.


"ვანო მერაბიშვილის გაყვანის საქმე ანგრევს ამ ხელისუფლებას" - თამარ კორძაია _ Rustavi2


text: ნეტგაზეთი | მიხეილ გიორგაძე მინისტრ ბატიაშვილის მოადგილედ დაინიშნა, ბერიკაშვილი – არა მიხეილ გიორგაძე მინისტრ ბატიაშვილის მოადგილედ დაინიშნა, ბერიკაშვილი – არა – Netgazeti კულტურის ყოფილი მინისტრი მიხეილ გიორგაძე განათლებისა და კულტურის გაერთიანებულ სამინისტროში მინისტრ მიხეილ ბატიაშვილის პირველ მოადგილედ დაინიშნა. რაც შეეხება მანანა ბერიკაშვილს, რომელიც კულტურის მინისტრის მოადგილის თანამდებობას იკავებდა, გაერთიანებულ სამინისტროში მუშაობას ამ პოსტზე აღარ გააგრძელებს. სამინისტროს ვებგვერდზე მოადგილეთა განახლებული სია დღეს, 18 ივლისს გამოქვეყნდა. როგორც ნეტგაზეთ სუთხრეს სამინისტროში, ბრძანება მათი დამტკიცების შესახებ უწყებაში დღეს შევიდა. რაც შეეხება სხვა მოადგილეებს, მათი სია შემდეგნაირია: ლია გიგაური, თეიმურაზ მურღულია, ალექსანდრე თევზაძე ,ლევან ხარატიშვილი. შალვა გოგოლაძე და ირინა აბულაძე. განათლების სამინისტრომიხეილ გიორგაძე ← ახალი ტესტით, კანის კიბოს ადრეულ ეტაპზე აღმოჩენა გახდება შესაძლებელი ინტერნეტის რეაქცია რობოტ სოფიას საქართველოში ვიზიტზე →


source: fineweb

text: პარლამენტის სპიკერმა წაიკითხა მოხსენება სახელწოდებით "გრძელი და დაკლაკნილი გზა: საქართველოს დაბრუნება ევროპაში", შემდეგ კი ინტერვიუ მოგვცა ჩვენ, რადიო "თავისუფლების" ქართულ სამსახურს. მოისმინეთ ამ ინტერვიუს ჩანაწერი. ნინო ბურჯანაძეს დავით კაკაბაძე ესაუბრება. რადიო "თავისუფლება": პირველი შეკითხვა თქვენს ვიზიტთან იქნება დაკავშირებული. ჩეხეთი მიეკუთვნება ეგრეთ წოდებულ "ახალ ევროპას", ანუ იმ ქვეყნებს, რომლებიც ევროპის კავშირში შედარებით ახლახან გაწევრიანდნენ. რაც შეეხება საქართველოსთან ურთიერთობას, სწორედ ამ "ახალი ევროპის" ურთიერთობა არის განსაკუთრებით ინტენსიური. რაში გამოიხატება კონკრეტულად ეს განსხვავება "ახალი ევროპისა" და "ძველი ევროპის" დამოკიდებულებისა საქართველოს მიმართ და რაში ხედავთ თქვენ პრაქტიკულ დახმარებას ამ ქვეყნების მხრიდან? ნინო ბურჯანაძე: მართლაც, ჩვენ ძალიან ინტენსიური ურთიერთობები გვაქვს ჩვენს ევროპელ კოლეგებთან. ისეთ ქვეყნებთან, როგორიც არის ჩეხეთი, განსაკუთრებული პარტნიორობა გვაქვს. ამ ქვეყნებს გაცილებით უკეთ ესმით ის პრობლემები და ის სირთულეები, რაც საქართველოსნაირი ქვეყნების წინაშე დგას. ხანდახან ჩვენ გვჭირდება ხოლმე "ძველი ევროპელებისათვის" ახსნა, რატომ გვაქვს ესა თუ ის პრობლემა, რატომ ჭირს ამა თუ იმ პრობლემის გადალახვა, რატომ გვირთულდება ურთიერთობა ზოგიერთ მეზობელ სახელმწიფოსთან და რა არის მთავარი პრობლემები, ვთქვათ, იგივე რუსულ-ქართულ ურთიერთობებში. ჩეხეთთან და, ვთქვათ, იგივე პოლონეთთან, ბულგარეთთან, ბალტიის სახელმწიფოებთან, ჩვენ ამის ახსნა ნაკლებად გვჭირდება და ძალიან სერიოზული ლობისტები და მხარდამჭერები გვყავს ამ სახელმწიფოების სახით. მე მათ მინდა მადლობა გადავუხადო კიდევ ერთხელ, ვისარგებლო თქვენი ეთერით, ჩეხეთს ძალიან დიდი მადლობა გადავუხადო, იმიტომ, რომ ჩეხეთის ხელმძღვანელობის მხრიდან ჩვენ არაერთხელ მიგვიღია ძალიან სერიოზული მხარდაჭერა, ეს იქნებოდა საპარლამენტო განცხადება თუ ორმხრივ ურთიერთობებში მხარდაჭერა და იგივე ნატოში გაწევრიანებასთან დაკავშირებით ამ სახელმწიფოების, მათ შორის ჩეხეთის აქტიურ ძალისხმევას და მხარდაჭერას ჩვენთვის ძალიან დიდი მნიშვნელობა აქვს. რადიო "თავისუფლება": თქვენ ნატოში გაწევრიანება ახსენეთ. 16 მაისს ბრიუსელში მოეწყობა განხილვა იმისა, თუ როგორ ასრულებს საქართველო ნაკისრ ვალდებულებებს "ინდივიდუალური პარტნიორობის სამოქმედო გეგმის" ფარგლებში. რას ელით ამ განხილვისგან? რამდენად რეალისტურია, რომ საქართველო უახლოეს მომავალში მიიღებს "გაწევრიანების სამოქმედო გეგმას", ეგრეთ წოდებულ MAP-ს? ნინო ბურჯანაძე: უპირველეს ყოვლისა, მინდა მართლაც სიამაყით აღვნიშნო, რომ საქართველოს მოსახლეობის 85 პროცენტი მხარს უჭერს საქართველოს ნატოში გაწევრიანებას და ადამიანებისათვის ეს არის სტაბილურობის, უსაფრთხოების და შემდგომი დემოკრატიული განვითარების, დემოკრატიის შეუქცევადობის გარანტი. ანუ ადამიანებს ძალიან კარგად ესმით, რატომ არის საქართველოსთვის მნიშვნელოვანი ამ ორგანიზაციასთან თანამშრომლობა. ასევე მინდა ხაზგასმით აღვნიშნო ის პოლიტიკური ერთობა, რომელიც დაფიქსირდა საქართველოს პარლამენტში ყველა პოლიტიკურ ძალასა და ფრაქციას შორის, როდესაც პარლამენტმა მიიღო მემორანდუმი საქართველოს ნატოში გაწევრიანებასთან დაკავშირებით. 160 ხმით ერთხმად გავიდა ეს მემორანდუმი და ვთვლი, რომ ოპოზიციური და სახელისუფლებო ძალების ერთობას ასეთ პრინციპულ, მნიშვნელოვან საკითხებში, მნიშვნელობა აქვს ჩვენი ქვეყნისთვის, ჩვენი საზოგადოებისთვის და ასევე ძალიან სერიოზული მაჩვენებელია საერთაშორისო თანამეგობრობისათვის. 16-ში, 16 მაისს, იმ ღონისძიებაზე, რომელზეც თქვენ ბრძანეთ, მე ნამდვილად ოპტიმისტური მოლოდინი მაქვს. მე ვფიქრობ, რომ იქნება პოზიტიური შეფასება IPAP-ის შესრულებისა. "ინტენსიური დიალოგის" ფაზაში ახლა ჩვენ ძალიან "აქტიურად" ვთანამშრომლობთ, ძალიან მოტივირებულია ხელისუფლებაც და თითოეული ადამიანიც, რომ ყველა ეს ვალდებულება სწრაფად შესრულდეს და მე იმედი მაქვს, რომ უახლოეს პერიოდში, მაქსიმუმ გაისად გაზაფხულზე, თუმცა ვფიქრობ, რომ ნოემბერშიც ჩვენ ამისთვის მზად ვიქნებით, MAP-ი საქართველომ უნდა მიიღოს. სამართლიანობა ასე მოითხოვს, იმიტომ, რომ ჩვენ ჩვენს საშინაო დავალებას კარგად ვასრულებთ ყველა მიმართულობით. რადიო "თავისუფლება": და რაკი ნატოში გაწევრიანებაზე ვსაუბრობთ, არ შეიძლება არ შევეხოთ რუსეთს. რუსეთი ძალიან ეწინაამღდეგება საქართველოს გაწევრიანებას ნატოში. მე მაინტერესებს, რა ბერკეტები აქვს დღეს რუსეთს ისეთი, რომლებმაც შეიძლება ხელი შეუშალოს საქართველოს ნატოში გაწევრიანებას? ნინო ბურჯანაძე: მართალი ბრძანდებით, რუსეთი ყოველნაირად ცდილობს, რომ საქართველოს ნატოში გაწევრიანებას ხელი შეუშალოს და იქამდე, რომ არ მოერიდათ პირდაპირ ულტიმატუმის დაყენება, რომ რუსეთი არ დაუშვებს საქართველოს ნატოში გაწევრიანებას. თქვენ გახსოვთ ლავროვის განცხადება. ეს სრულიად აღმაშფოთებელი განცხადება იყო, რასაც საერთაშორისო თანამეგობრობის რეაქციაც მოჰყვა, იმიტომ, რომ საქართველო არის დამოუკიდებელი ქვეყანა და საქართველო თავად წყვეტს რომელ საერთაშორისო ორგანიზაციაში გაწევრიანდეს და რომელში არა. მით უმეტეს, რომ, რა თქმა უნდა, რასაც რუსეთი აკეთებს, ეს არის მხოლოდ და მხოლოდ, ასე ვთქვათ, პოლიტიკური პროვოკაცია და რეალურად ნატოში საქართველოს გაწევრიანება ნამდვილად არ უქმნის არავითარ საფრთხეს რუსეთს. ეს არის, უბრალოდ, მცდელობა, რომ ადამიანები, რუსეთის მოსახლეობა, შეიყვანონ შეცდომაში და გაამართლონ ის ანტიქართული და ანტიდასავლური პოლიტიკა, რომელსაც, სამწუხაროდ, დღეს რუსეთი ატარებს. რა მექანიზმი აქვს? რეალური მექანიზმი, რა თქმა უნდა, არის საქართველოს იმიჯის შელახვა და ამის მცდელობები მას არაერთი ჰქონია. თუნდაც გაუთავებელი ძახილი იმაზე, რომ საქართველო აპირებს ომს, რომ საქართველო ემზადება ომისათვის, რომ შეიარაღებას ამზადებენ ომისათვის. ჩვენ ვემზადებით ომისათვის, მაგრამ მხოლოდ იმიტომ, რომ გვინდა მშვიდობა. თქვენ იცით ეს გამონათქვამი ძალიან კარგად: "თუ გინდა მშვიდობა, ემზადე ომისთვის". ამიტომ ჩვენი მზადება არის მხოლოდ და მხოლოდ ის, რომ საქართველოს ჯარი გახდეს ისეთივე სტანდარტების დონეზე, როგორიც ეს არის ნატოს სხვა სახელმწიფოებში, იყოს ისეთი ჯარი, რომელიც სურვილს დაუკარგავს პროვოკატორებს, რომ რაიმენაირი პროვოკაცია მოაწყონ. რაც შეუძლია რუსეთს ნამდვილად გააკეთოს, ეს არის რაიმე კონფლიქტის პროვოცირება, ეგრეთ წოდებული სამხრეთ ოსეთის ან აფხაზეთის ტერიტორიაზე. ჩვენ ყველაფერს ვაკეთებთ იმისათვის, რომ არ მოხდეს რაიმე პროვოცირება. თქვენ იცით, რომ რამდენიმე დღის წინ პარლამენტში იყო ბატონი სანაკოევი იმ სამშვიდობო გეგმის ფარგლებში, რომელიც პრეზიდენტმა სააკაშვილმა წარუდგინა საერთაშორისო თანამეგობრობას. არსებობს სამშვიდობო გეგმა აფხაზეთთან დაკავშირებით და ჩვენ ჩვენის მხრიდან ყველაფერს გავაკეთებთ იმისათვის, რომ კონფლიქტები მშვიდობიანად დარეგულირდეს. რადიო "თავისუფლება": თქვენ არ გიხსენებიათ ენერგეტიკული ბერკეტი, რომელიც ასევე არსებობს, უდავოდ, და რუსეთი ძალიან აქტიურად ცდილობს, - ბოლო ხანს განსაკუთრებით - დაეუფლოს ამ ენერგეტიკულ ბერკეტებს, სხვათა შორის, არა მარტო საქართველოს მიმართებით, არამედ დასავლეთ ევროპაშიც კი ძალიან ძლიერია რუსეთის გავლენა, მოგეხსენებათ, ამ სფეროში. სულ რამდენიმე დღის წინ პარალელურად გაიმართა ორი ენერგეტიკული სამიტი, ერთი შუა აზიაში, ერთი - პოლონეთში. კრაკოვის სამიტში მონაწილეობდა საქართველოს პრეზიდენტიც და იქ ელოდნენ ყაზახეთის პრეზიდენტის ნურსულთან ნაზარბაევის ჩასვლას, მაგრამ მან მხოლოდ თავისი წარმომადგენელი გაგზავნა - ენერგეტიკის მინისტრის მოადგილე, რამდენადაც ვიცი. რამდენად დიდი დარტყმა იყო ეს კრაკოვის სამიტისთვის? სხვათა შორის, პოლონეთის პრეზიდენტმა შენიშნა, ახლა მაინც ხომ დაინახეთ, რამდენად მნიშნელოვანია ჩვენი სამიტიო, რადგან პუტინი საგანგებოდ ჩავიდა შუა აზიაში, რომ ნაზარბაევი არ გამოეშვა ჩვენთანო. ეს ნახევრად ხუმრობით ნათქვამი იყო, ალბათ, მაგრამ რამდენად დიდია სიმართლის მარცვალი ამ ნათქვამში? ნინო ბურჯანაძე: ენერგეტიკული უსაფრთხოების თვალსაზრისით, მე ვფიქრობ, რომ მართლა ძალიან მნიშვნელოვანი ეტაპია. ევროპამ კარგად უნდა გაითვითცნობიეროს, რომ ის რეალურად მართლაც არ არის ენერგეტიკულად დაცული და დამოკიდებულია აბსოლუტურად ერთ წყაროზე, რაც სრულიად მიუღებელია და ეს აჩვენა საქართველოში გაზის კრიზისმა, უკრაინაში გაზის კრიზისმა... ბელორუსიასთანაც კი რუსეთის კრიზისმა. ამიტომ ჩვენ ვთავაზობთ ევროპას, რომ მან აქტიურად გამოიყენოს სხვა ალტერნატიული გზებიც, რაც არ ნიშნავს იმას, რომ ვინმე ლაპარაკობს რუსეთის გზების ბლოკირებაზე ან დახურვაზე. ბუნებრივია, პოლონეთის სამიტი ბევრად უფრო წონას შეიძენდა, რომ ყოფილიყო იქ ისეთი მნიშვნელოვანი პოლიტიკური ფიგურა და ისეთი მნიშვნელოვანი ქვეყნის პრეზიდენტი, როგორიც არის ნაზარბაევი, თუმცა ბატონმა ნაზარბაევმა თავიდანვე განაცხადა, რომ რუსეთის ჩართვის მომხრე იყო ამ პროცესში, რაც თავისთავად უკვე გამორიცხავდა რეალურად ამ სამიტის ძირითადი არსის განვითარებას. მაგრამ მე მგონია, რომ ბატონი ნაზარბაევი იმდენად ჭკვიანი პოლიტიკოსია, რომ მან ძალიან კარგად იცის, რომ მნიშვნელოვანია რუსეთთანაც გარკვეული პოზიციების შენარჩუნება, მაგრამ ამავდროულად არც ყაზახეთი არ უნდა იყოს მთლიანად დამოკიდებული რუსული ტრანსპორტირების შესაძლებლობებზე. ის, რომ რუსეთი ყველაფერს გააკეთებს იმისათვის, რომ ყველა სხვა ალტერნატიული გზა დაბლოკოს და ყველა ზომას მიმართავს ამისათვის, კიდევ ერთი არგუმენტია პოლონეთის პრეზიდენტის თქმისა არ იყოს, რომ უფრო აქტიურად უნდა იმუშაოს ევროპამ იმისათვის, რომ სხვა გზებიც გაიხსნას. რადიო "თავისუფლება": ქალბატონო ნინო, ჩვენ ძირითადად საგარეო პოლიტიკაზე ვსაუბრობდით აქამდე. ბოლოს საშინაო პოლიტიკასაც მინდა შევეხო მოკლედ, კერძოდ, მინდა გკითხოთ იმ გადაწყვეტილებაზე, რომელიც ახლახან მიიღო საქართველოს ხელისუფლებამ ცხინვალის რეგიონის ტერიტორიაზე დროებითი ადმინისტრაციული ერთეულის შექმნის შესახებ. მას მერე, რაც ეს გადაწყვეტილება მიღებულ იქნა, სიტუაცია ცხინვალის რეგიონში დაიძაბა, იქ გზები გადაიკეტა, სროლა იყო, დაიჭრა ხალხი ორივე მხარეს... როგორია თქვენი პროგნოზი, რამდენად მალე შეიძლება გამოსწორდეს მდგომარეობა? და მეორე ასპექტი, რომელიც არანაკლებ საინტერესოა, თვით დიმიტრი სანაკოევის ფიგურა გახლავთ. რამდენად დიდი მხარდაჭერით სარგებლობს დიმიტრი სანაკოევი თვით ოსურ მოსახლეობაში? რადგან უამისოდ ალბათ შეუძლებელია რაიმე წარმატებაზე საუბარი. ნინო ბურჯანაძე: უპირველეს ყოვლისა, მინდა გითხრათ, რომ მე ასევე მოხარული ვარ, - ისევე, როგორც ნატოს მემორანდუმთან დაკავშირებით - რომ ამ იდეას, დროებითი ადმინისტრაციული ერთეულის შექმნის იდეას, მხარი დაუჭირა საქართველოს ყველა პოლიტიკურმა ძალამ: ოპოზიციამაც, ხელისუფლებამაც. ბატონი სანაკოევის გამოსვლა პარლამენტში იყო ძალიან საინტერესო და ძალიან მნიშვნელოვანია, რომ ეს არის ადამიანი, რომელიც რამდენიმე წლის წინ იარაღით ხელში იდგა ბარიკადების მეორე მხარეს, და ადამიანი, რომელმაც დაინახა, რომ ის გზა იარაღით ხელში ბარიკადთან დგომის, არის გზა ჩიხისკენ და არაფერი კარგის მოტანა ამ გზას არც ოსი და არც ქართველი ხალხისთვის არ შეუძლია. მას აქვს ძალიან დიდი მხარდაჭერა, შემიძლია გითხრათ, და ის პროვოკაციები - გზების გადაკეტვა, ისტერია, რომელშიც ახლა კოკოითია და მისი ხელისუფლება ჩავარდნილი, და მისი მხარდამჭერები, კიდევ უფრო კარგად აჩვენებს, როგორ ეშინიათ მათ ამ ძალის. ეშინიათ იმიტომ, რომ ისინი ხედავენ, რომ სანაკოევი და მისი მოძრაობა იკრებს ძალას, იკრებს ენერგიას, და რომ ისინი მართლაც ძალიან სერიოზულ პოზიტიურ ძვრებს შეიტანენ რეგიონში. რაც შეეხება კოკოითის მიერ გზების გადაკეტვას, მე აფეთქებული ხიდებიც მახსოვს და როგორ დამთავრდა ეს ყველაფერი ვისთვის, ესეც ძალიან კარგად მახსოვს. ასე რომ, ვფიქრობ, რომ კოკოითი თავად იჭრის უკან დასახევ გზებს და თავად აგდებს თავის თავს ჩიხში.


text: სკოლებში სასწავლო პროცესი 21 აპრილამდე გადაიდო - მეცხრე არხი სკოლებში სასწავლო პროცესი 21 აპრილამდე გადაიდო 16:55 / 23.03.2020 საქართველოში სასწავლო პროცესი კიდევ ერთხელ, ამჯერად 21 აპრილამდე გადაიდო. ამის შესახებ საქართველოს მთავრობის 23 მარტს გამოცემულ 181-ე დადგენილებაშია აღნიშნული. დადგენილების თანახმად, შეზღუდვა ეხება ზოგადსაგანმანათლებლო და უმაღლეს სასწავლებლებს. "საგანმანათლებლო დაწესებულებებში 2020 წლის 21 აპრილამდე შეჩერდეს სასწავლო პროცესი. ზოგადასაგანმანათლებლო და უმაღლეს საგანმანათლებლო დაწესებულებებმა აღნიშნული განხორციელოს დისტანციური სწავლების/კომუნიკაციის სხვადასხვა ფორმის გამოყენებით (ასეთის შესაძლებლობის შემთხვევაში). 2020 წლის 21 აპრილამდე საგანმანათლებლო და სამეცნიერო-კვლევითი დაწესებულებების ადმინისტრაციები გადავიდნენ დისტანციური მუშაობის რეჟიმზე (კრიტიკულად მნიშვნელოვანი აუცილებლობის გარდა). იკრძალება ყველა სახის ტრენინგი, კონფერენცია, სემინარი, გარდა დისტანციური ფორმისა. ავტორიზაციისა და აკრედიტაციის დებულებებით გათვალისწინებული ადმინისტრაციული წარმოებების, ასევე პროფესიული მომზადების და პროფესიული გადამზადების და პროფესიული საჯარო მოხელის პრიფესიული გადამზადების პროგრამის განხორციელების უფლების მოპოვებასთან დაკავშირებული ადმინიტრაციული წარმოების დისტანციურად, კომუნიკაციის თანამედროვე ელექტრონული საშუალებების გამოყენებით განხორციელების შეუძლებლობის შემთხვევაში, ადმინისტრაციული წარმოების ვადები შეჩერებულად ჩაითვალოს საგანგებო მდგომარეობის დასრულებამდე" - წერია დადგენილებში.


კუბაზე მეტეორიტი ჩამოვარდა | imedinews imedi / 02 თებერვალი 2019, 00:41 / სანდო წყარო კუბაზე მეტეორიტი ჩამოვარდა კუბაზე პინარ-დელ-რიოს პროვინციაში ცაზე აფეთქების ხმა გაისმა. თვითმხილველებმა ცაში კვამლის სვეტი დაინახეს. მეტეოროლოგები ამ ფაქტს მეტეორიტის შესაძლო ვარდნით ხსნიან. ადგილობრივი მედიის ცნობით, თვითმხილველები ცაში ცეცხლის შესახებაც საუბრობენ. პორტალი Cibercuba კი წერს, რომ სამხედრო თვითმფრინავი აფეთქდა. ფლორიდაში კი-უესტის ნაციონალური მეტეოროლოგიური სამსახური ასევე მეტეორიტის ჩამოვარდნის შესახებ იტყობინება. მისი ცნობით, ის კუბის დასავლეთით, ქალაქ ვინიალესის მახლობლად ჩამოვარდა.


text: "კურიერის" ინფორმაციით, 50 წლის მამაკაცის მკვლელობა მიწის ნაკვეთის შესახებ დავას უკავშირდება | Rustavi2 03 დეკემბერი 2021, 11:21 "კურიერის" ინფორმაციით, 50 წლის მამაკაცის მკვლელობა მიწის ნაკვეთის შესახებ დავას უკავშირდება "კურიერის" ინფორმაციით, თბილისში 50 წლის მამაკაცის მკვლელობა უკავშირდება დავას, რომელიც შემთხვევის მონაწილე პირებს შორის მიწის ნაკვეთის შესახებ წლების წინ დაიწყო. როგორც "კურიერისთვის" გახდა ცნობილი, 55 წლის მამაკაცმა ოჯახის ახლობლის მკვლელობის მიზნით მამაკაცი საკუთარი საცხოვრებელი სახლიდან მოტყუებით გაიყვანა და მისი მისამართით ცეცხლსასროლი იარაღიდან რამდენჯერმე გაისროლა. "კურიერის" ინფორმაციით, დანაშაულში 3 ადამიანი მონაწილეობდა. ადგილობრივების ცნობით, შემთხვევა გამთენიისას, დილის 8 საათზე მოხდა. მათივე მონაყოლით ირკვევა, რომ გასროლამდე დანაშაულში მონაწილე პირები ჯერ საუბრობდნენ, შემდეგ კამათი დაპირისპირებაში გადაიზარდა. მკვლელობა ქუჩაში მოხდა. ცხედარი კრიმინალისტებმა მატარებლის ლიანდაგთან იპოვეს. მათივე ინფორმაციით, ცეცხლსასროლი იარაღიდან გასროლის შედეგად დაზიანებები მიიღეს სხვა პირებმაც, თუმცა დაჭრილების შესახებ ოფიციალური ცნობები არ ვრცელდება. მკვლელობის შემდეგ დანაშაულში ბრალდებული შემთხვევის ადგილიდან მიიმალა, თუმცა ცოტა ხნის წინ, შინაგან საქმეთა სამინისტრომ გაავრცელა ინფორმაცია მისი დაკავების შესახებ. გამოძიება განზრახ მკვლელობისა და ცეცხლსასროლი იარაღის უკანონო შეძენა-შენახვა-ტარების ფაქტებზე, საქართველოს სსკ-ის 108-ე მუხლით და 236-ე მუხლის მე-3 და მე-4 ნაწილებით მიმდინარეობს. დანაშაული 7-დან 15 წლამდე ვადით თავისუფლების აღკვეთას ითვალისწინებს.


"ახლა უიმედობა გაქრა, ვიბრძვი და იმედი მაქვს, ყველაფერი კარგად იქნება!" - 22 წლის სალომეს 20-წლიანი ბრძოლა ტკივილთან


source: wikipedia

text: 6 აპრილი — გრიგორიანული კალენდრის მე–96 დღე (ნაკიან წლებში - 97–ე დღე). წლის ბოლომდე დარჩენილია 269 დღე. დღის მოვლენები ძვ. წ. 46 : იულიუს კეისარმა თაფსუსის ბრძოლაში დაამარცხა პომპეუსის მომხრეთა გაერთიანებული ჯარები, რომელშიც ნუმიდიელები მეტელუს სციპიონისა და იუბას მეთაურობით იბრძოდნენ. 648 : ყველაზე ადრეული აღრიცხული მზის დაბნელება ძველი ბერძნების მიერ. 1561 : ციხედიდის ბრძოლა. ქართველები დამარცხდნენ ყიზილბაშებთან. 1652 : ჰოლანდიელი მეზღვაური იან ვან რიბეეკი პირველ მუდმივ ევროპულ დასახლებას აფუძნებს სამხრეთ აფრიკაში, რომელიც შემდგომში ცნობილი გახდა, როგორც კეიპტაუნი. 1782 : რამა I ცვლის სიამის მეფე ტაქსინს და დასაბამს აძლევს ჩაკრის დინასტიას. 1814 : ნაპოლეონ ბონაპარტი გადადგა. ის შემდეგ გადასახლებული იქნა ელბაზე. 1886 : ბრიტანეთის კოლუმბიის ერთ-ერთი ყველაზე ახალგაზრდა ქალაქი ვანკუვერი დაარსდა. 1896 : თანამედროვეობის პირველი ოლიმპიური თამაშების გახსნა ათენში. 1917 : აშშ-მ ომი გამოუცხადა გერმანიას. 1994 : კიგალის აეროპორტში, რუანდა, დაშვებისას თვითმფრინავის, რომელშიც იმყოფებოდნენ რუანდისა და ბურუნდის პრეზიდენტები, ჩამოგდებამ დასაბამი მისცა რუანდის გენოციდს. 2009 : მიწისძვრამ ლ’აკვილაში (იტალია), სულ მცირე 150 ადამიანი იმსხვერპლა და 40.000 უბინაოდ დატოვა. 2010 : 102 ადამიანი დაიღუპა რიო-დე-ჟანეიროში მომხდარი წყალდიდობისა და მეწყერის შედეგად. მაოისტმა აჯანყებულებმა 75 ინდოელი ჯარისკაცი მოკლეს კონვოიზე თავდასხმის შედეგად დანტევადას რეგიონში, ჩხატისგარჰის შტატში. 2012 : მალის მეამბოხე ტუარეგებმა აზავადის დამოუკიდებლობა გამოაცხადეს. 2015 : უკრაინელი მოჭადრაკე მარია მუზიჩუკი ქალთა შორის მსოფლიოს ჩემპიონი გახდა. ამ დღეს დაბადებულნი 1903 : დავით V (დევდარიანი) — საქართველოს კათოლიკოს-პატრიარქი 1928 : უოტსონი, ჯეიმზ — ამერიკელი ბიოქიმიკოსი 1964 : ვუდარდი, დეივიდ — ამერიკელი მწერალი და დირიჟორი ამ დღეს გარდაცვლილნი 1520 : რაფაელი — იტალიელი ფერმწერი და არქიტექტორი 1528 : დიურერი, ალბრეხტ — გერმანელი მხატვარი 1829 : აბელი, ნილს — ნორვეგიელი მათემატიკოსი 1946 : ჰაუპტმანი, გერჰარტ — გერმანელი მწერალი. 1971 : სტრავინსკი, იგორ — რუსი კომპოზიტორი. 1992 : ვახტანგ ჭაბუკიანი — ქართველი მოცეკვავე, ბალეტმაისტერი და პედაგოგი 1992 : აზიმოვი, აიზეკ — ამერიკელი მწერალი 1994 : ჰაბიარიმანა — რუანდის პრეზიდენტი 2000 : ჰაბიბ ბურგიბა — ტუნისის პრეზიდენტი 2012 : ბინგუ ვა მუთარიკა — მალავის პრეზიდენტი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: არტემონ სელევკიელი ზაქარია მმარხველი აგრეთვე: ეთიოპია : გამარჯვების დღე (1941) იხილეთ აგრეთვე სხვა თვეები 0406


„პატივ ეც მამასა შენსა და დედასა შენსა“\tღმერთმა გაკურთხოთ და გაგახაროთ\t„პატივ ეც მამასა შენსა და დედასა შენსა“უფლის მეხუთე მცნებაში ვკითხულობთ: „პატივ ეც მამასა შენსა და დედასა შენსა, რათა კეთილი გეყოს შენ და დღეგრძელ იყო ქვეყანასა ზედა“. ეს მცნება გვამცნობს, რომ მშობლებისადმი მორჩილება ქრისტიანული სათნოებაა. ძველი აღთქმის მამამთავრების ცხოვრება იყო მამებისა და შვილების ურთიერთდამოკიდებულების ნიმუში - შვილები ყველაფერში ემორჩილებოდნენ მამებს. მშობლების აზრს, მათ დალოცვას ყოველთვის უდიდესი მნიშვნელობა ჰქონდა მათთვის. ასე იყო აბრაამის, ისააკის, იაკობის დროს. მშობლების ფენომენი და მისი პატივისცემა ყოველთვის, ყოველ ეპოქაში უაღრესად მნიშნველოვანი იყო.რა თქმა უნდა, შვილი მშობელს ყველაფერში უნდა ემორჩილებოდეს, მაგრამ თუკი მშობლის მოთხოვნა ღვთის მცნებებს, ეკლესიურ სწავლებას ეწინააღმდეგება, ამ შემთხვევაში მორჩილება აღარ შეიძლება. ღვთის საწინააღმდეგო საქმეში მშობლებისადმი მორჩილება არ შეიძლება, თუმცა უნდა რჩებოდეს მშობლებისადმი სიყვარული, პატივისცემა და სურვილი იმისა, რომ მშობელის დადგეს ჭეშმარიტების გზაზე. ხშირად ხდება, რომ ახალგაზრდები ეკლესიაში მიდიან, მათი მშობლების კი არაეკლესიურები რჩებიან. ამ დროს წარმოიშვება ხოლმე კონფლიქტი მშობლებსა და შვილებს შორის. ახალმოქცეული ადამიანი, რომელსაც ჯერ კიდევ არა აქვს შეთვისებული მორჩილების, სიყვარულის ქრისტიანული გაგება, მეტ ყურადღებას აქცევს გარეგნულ მომენტს, თანაც უფრო მაქსიმალისტია და მაქსიმალისტურად უპირისპირდება მშობლებს. იგი მათგან დაუყოვნებლივ მოითხოვს ეკლესიური ცხოვრების დაწყებას, უკეთეს შემთხვევაში კი სურს, რომ მისი ცხოვრების წესი - ეკლესიაში სიარული, მარხვა, ლოცვები, მოძღვართან ურთიერთობა, მშობლების მიერ სასწრაფოდ იყოს მიღებული, გაგებული და მოწონებული, მშობლებს კი ძალიან უჭირთ ეს, რადგან სხვაგვარი ცხოვრება აქვთ გავლილი. ხშირად შვილების მოთხოვნები ძალიან კატეგორიულია. ისინი ვერ ითმენენ იმას, რომ მშობლები სარწმუნოებრივ ჭეშმარიტებამდე თანდათანობით მიიყვანონ. ხშირად სიყვარულს ადგილს უთმობს განკითხვები, მშობლებისადმი დაპირისპირება, ზოგჯერ კი სერიოზული კონფლიქტი მათთან. ასეთ შემთხვევაში ადამიანი მძიმე ცოდვაში ვარდება, რადგან სადაც უნდა იმოქმედოს მოთმინებითა და სიყვარულით, მშობლებზე ლოცვითა და საკუთარი სწორი ცხოვრების მაგალითებით, მოქმედებს კატეგორიული ტონით, მოთხოვნით, შეგონებებით, ზოგჯერ ირონიითაც კი. ამგვარ შემთხვევაში ადამიანი ვერ აღწევს ჭეშმარიტ მიზანს და კიდევ უფრო დიდ კონფლიქტს იწვევს. ამას უნდა ვერიდოთ და მშობლებთან მიმართებაში დიდი სიფრთხილე გამოვიჩინოთ. ეს იმიტომ, რომ როგორც მოვექცევით საკუთარ მშობლებს, სწორედ ასევე მოგვექცევიან ჩვენი შვილები.როგორც ზემოთ აღვნიშნეთ, არავითარ შემთხვევაში არ შეიძლება მშობლის გარეშე მნიშვნელოვანი საკითხების გადაჭრა, ყოველთვის უნდა შევეცადოთ, რომ მშობლის დალოცვა და კურთხევა მივიღოთ. სრულიად საქართველოს კათოლიკოს-პატრიარქი, უწმიდესი და უნეტარესი ილია II ხშირად ეხება ხოლმე ამ საკითხს ქადაგებებში. იგი გვირჩევს, რომ მშობლებს ყოველდღიურად დავალოცვინოთ თავი. ყოველ დილას და საღამოს მორჩილებით მივიდეთ მათთან, დავიჩოქოთ, ხელზე ვემთხვიოთ და ლოცვა-კურთხევა მივიღოთ მათგან. ზოგისთვის ეს ძნელი შესასრულებელია, ზოგს უჭირს თავის დამდაბლება მშობლის წინაშე, ზოგს კი იმის იმედი არა აქვს, რომ მშობელი ამას სწორად გაიგებს. მაგრამ თუკი შინაგანად დიდი სურვილი და გულმოდგინება გვექნება, მშობლებსაც გაუჩნდებათ შესაბამისი განწყობა და როცა ისინი დაგვლოცავენ დიდი ძალა მოგვეცემა. ისიც საგულისხმოა, რომ მშობლებს სასულიერო პირებიც კი ალოცვინებენ თავს.უნდა ვიცოდეთ, რომ უმძიმესი შედეგები მოაქვს მშობლის წყევლას. დედის წყევლა საშინელებაა. ხალხში გავრცელებულია არასწორი აზრი: „დედის ენა რომ წყევლის, ძუძუ ლოცავსო“. ეს მცდარი აზრია. სიტყვას უდიდესი ძალა აქვს, თუკი ჩვენ ყოველი ამაო სიტყვისათვისაც მოგვეკითხება უფლისაგან პასუხი, მით უფრო ცუდად ნათქვამი სიტყვისათვის, წყევლისა და გინებისათვის. სიტყვა არ ქრება, ეს არ არის მხოლოდ ჰაერის ბგერებით შერხევა, მას სულიერი მნიშვნელობა აქვს. ნათქვამი სიტყვა რჩება სულიერ სამყაროში. ამიტომ უნდა ვეცადოთ, რომ სულ კარგი რამ ვილაპარაკოთ. მაგალითად, ხშირად როცა გვინდა ვინმეს მოსალოდნელი საფრთხე თავიდან ავაცილოთ, მივუთითებთ იმ შედეგზე, რაც მათ საქციელს მოჰყვება. სინამდვილეში კი, პირიქით, საჭიროა ვურჩიოთ რამე, რომ ცუდი რამ არ მოხდეს. მაგალითად, ცელქ ბიჭუნას დედა აფრთხილებს: „ნუ ადიხარ ხეზე, თორემ ჩამოვარდები“. მან უნდა უთხრას თავის შვილს: „ნუ ადიხარ, რომ არ ჩამოვარდე“. ამ შემთხვევაში იგი სიტყვითაც იცავს თავის შვილს.მოგიყვანთ მშობლისმიერი ლოცვისა და წყევლის ძალის მაგალითებს. ერთხელ ერთი ხომალდი ზღვაში დაიღუპა. ერთ-ერთი მეზღვაური გადარჩა და ფიცარს იყო ჩაფრენილი. ამ დროს დედის გულმა იგრძნო, რომ მისი შვილი განსაცდელში იყო და შვილისათვის დაუჯდომელის კითხვა დაიწყო. მართლაც, მოხდა სასწაული; ამ დროს გემის კაპიტანს, რომელიც შორიახლოს მიცურავდა, ჩაესმა სიტყვები, რომ შეეცვალა კურსი და იმ მიმართულებით წასულიყო, სადაც კატასტროფას გადარჩენილ მეზღვაურს ზღვის ტალღები ათამაშებდნენ და ასე გადაარჩინეს იგი დაღუპვას. გაირკვა, რომ ეს სწორედ იმ დროს ხდებოდა, როცა დედა დაუჯდომელს ლოცულობდა.სამაგიეროდ, არის სრულიად საპირისპირო შემთხვევებიც. ერთი შვილი ცუდად ექცეოდა დედას, რომელსაც ჭამის დროს ხელი უკანკალებდა. ერთხელ სადილობის დროს, როცა დედამ ხელი წაიღო საჭმლის ასაღებად, შვილმა ხელი გაუჩერა. ასე განმეორდა რამდენჯერმე. აშკარად გამოჩნდა, რომ შვილი დედას ჭამას უშლიდა. მაშინ დედამ დაწყევლა იგი: „ჭამდე და ვერ ძღებოდე, სვამდე და ვერ კმაყოფილდებოდეო“ და სახლს განეშორა. მართლაც, შვილს საოცარი დაუკმაყოფილებლობის გრძნობა გაუჩნდა: კარდაკარ დაეხეტებოდა და საჭმელს ითხოვდა, ჭამდა, მაგრამ ვერ კმაყოფილდებოდა, სვამდა და წყურვილს ვერ იკლავდა.წყევლასა და ლოცვას მართლაც უდიდესი მნიშნველობა აქვს.ზურაბ ცხოვრებაძე გაზეთი „საპატრიარქოს უწყებანი“, No 23 (281), 2004 წ.


აი რა მოხდება, თუ მზესუმზირას ყოველდღიურად მიირთმევთ. ფანტასტიკური შედეგი. – რჩევები ვივიენისგან მთავარი საკითხავი აი რა მოხდება, თუ მზესუმზირას ყოველდღიურად მიირთმევთ. ფანტასტიკური შედეგი. აი რა მოხდება, თუ მზესუმზირას ყოველდღიურად მიირთმევთ. ფანტასტიკური შედეგი. მზესუმზირასთან დაკავშირებით საზოგადოებაში უამრავი მოსაზრებაა გავრცელებული. ითვლება, რომ მზესუმზირის ჭამა საზოგადოებრივი თავშყერის ადგილებში არაესთეტიკურია. მეტიც, ზოგიერთი ადამიანი ამ ფაქტს პროვინციალიზმად აღიქვმას. მრავალი ადამიანი ამ მისწრაფებას მალავს და ურჩევნია მზესუმზირით პირი სახლში, ტელევიზორის წინ კომფორტულად მოკალათებულმა ჩაიტკბარუნოს. დღეს ვივიენი მოგაწვდით გასაოცარ ინფორმაციას უამრავი ადამიანისთვის საყვარელი ამ პროდუქტის შესახებ. რა სარგებლობა მოაქვს მზესუმზირის მარცვლებს ა. საქმე იმაშია, რომ ამ პროდუქტისთვის მაღალი საკვები ღირებულებაა დამახასიათებელი. 100 გრამი მზესუმზირის გული 602,1 კკალს შეიცავს. ბ. მზესუმზირის ჭამა ამშვიდებს ნერვულ სისტემას. ეს პროცესი არაფრით ჩამოუვარდება სხვა დამამშვიდებელ საქმიანობებს. გ. მზესუმზირის მარცვლები არეგულირებს მჟავა-ტუტოვან ბალანს კუჭში. უამრავი გამოცდილი ექიმი საკუთარ პაციენტებს, რომლებიც კუჭის მომატებული მჟავიანობისგან იტანჯებიან, რეგულარულად მზესუმზირის მირთმევას ურჩევს. დ. ყველასათვის საყვარელ ამ პროდუქტს სასარგებლო გავლენა აქვს მამაკაცის პოტენციაზე და ქალბატონების რეპროდუქციულ სისტემაზე. ე. მზესუმზირის მარცვლები – შესანიშნავი საშუალება ათეროსკლეროზისა და მიოკარდიული ინფარქტის შესაფერხებლად. როგორც სტატიის დასაწყისში ვახსენეთ, მზესუმზირა საკმაოდ მაღალკალორიული პროდუქტია, რის გამოც აუცილებლად უნდა მივირთვათ ის გონივრული რაოდენობით. არ შეიძინოთ მზესუმზირის გარჩეული მარცვლები, რადგან ასეთ შემთხვევაში მას გაცილებით დიდი რაოდენობით მივირთმევთ. გარდა ამისა, მზესუმზირის გარჩეულ მარცვლებში სწრაფად იჟანგება ცხიმები. გამოცდილი ექიმების რჩევით, ყოველდღიურად უნდა მივიღოთ მზესუმზირა არაუმეტეს 100 გრამისა. განსაკუთრებით სასარგებლოა უმი მზესუმზირის მირთმევა. მზესუმზირა უკუჩვენებითია იმ ადამიანებისთვის, რომელთაც კუჭის წყლულოვანი დაავადებები, პოდაგრა და ენტეროკოლიტი აწუხებთ. აი, რატომ ცხოვრობენ იაპონელები ყველაზე დიდხანს, არ ბერდებიან და არ სუქდებიან.... ბოტოქსის ნიღაბი სახამებლით. გაიკეთეთ და 15 წუთში თავს ისე იგრძნობთ, თითქოს... მზრუნველი მშობელი არასდროს დაუშვებს, რომ მისმა შვილმა გვიან დაიძინოს.


სეპირ-უორფის ჰიპოთეზა სეპირ-უორფის ჰიპოთეზა არის ჰიპოთეზა ენის ფარდობითობის შესახებ: ენა განაპირობებს მისი მატარებლის აზროვნების ტიპს, სამყაროს აღქმის ხერხი დამოკიდებულია ენაზე, რომლითაც აზროვნება ხორციელდება. აქედან გამომდინარე, ყოველი ხალხის მსოფლხედვისა და მსოფლგაგების საფუძველია საგნობრივ მნიშვნელობათა საკუთარი სისტემა, სოციალური სტერეოტიპები, კოგნიტური სქემები, ის კი იმას ნიშნავს, რომ ადამიანის ცნობიერება ყოველთვის განპირობებულია ეთნიკურად. ეთნოსოციოკულტურული ფაქტორი ვლინდება, კერძოდ, ჩამოყალიბებისა და ფორმულირების ნაციონალურ-ეთნიკურ თავისებურებებში. ამ ზოგად დებულებებში იკვეთება ენის (დედაენის) როლი ადამიანის შემეცნებით მოღვაწეობაში: ცნობიერების სტრუქტურათა შესახებ ჩვენი ცოდნა მხოლოდ ენის წყალობითაა, რაც ნებისმიერ ბუნებრივ ენაზე ამ სტრუქტურათა შესახებ ლაპარაკისა და მათი აღწერის საშუალებას იძლევა. ენა კომუნიკაციურ სისტემათა შორის ყველაზე ძლიერი და დახვეწილია, რადგან იგი არა მარტო ინფორმაციის, ცოდნათა და მისთ. მიღებისა და გადაცემის გამაშუალებელი საშუალებაა, არამედ ადამიანში გარე სამყაროდან მიღებული ინფორმაციის გადამამუშავებელიც, რაც მეხსიერებაში არსებულ ცოდნათა სიმრავლის მოწესრიგებისა და სისტემატიზაციის უნარში ვლინდება. ამა თუ იმ ეთნოკულტურული კოლექტივისათვის დამახასიათებელი სამყაროს ენობრივი სურათის აგებაც ენობრივ ცოდნათა აღნიშნული მოწესრიგებისა და სისტემატიზაციის სპეციფიკით განისაზღვრება. ენა, რომელსაც ჩვენ ბავშვობიდანვე ვითვისებთ, განსაზღვრავს სამყაროს ხედვისა და მისი სტრუქტურირების ჩვენს განსაკუთრებულ ხერხს. ენის/ენობრივი სისტემის საფუძველი არ წარმოადგენს მხოლოდ აზრების აღწარმოების ინსტრუმენტს. გრამატიკა თავად აყალიბებს აზრს, წარმოადგენს პროგრამას და სახელმძღვანელოს ინდივიდუმის აზროვნებითი მოქმედებისა, მისი შთაბეჭდილებების ანალიზისა და მათი სინთეზისა. ადამიანი აწარმოებს ბუნების დაყოფას იმის მიხედვით, რასაც ჩვენი მშობლიური ენა გვკარნახობს. ჩვენ გამოვყოფთ მოვლენათა სამყაროში ამა თუ იმ კატეგორიებს და ტიპებს არა იმიტომ, რომ ისინი (ეს კატეგორიები და ტიპები) თავად ცხადია; პირიქით, სამყარო ჩვენს წინაშე შთაბეჭდილებათა კალეიდოსკოპურ დინებას წარმოადგენს, რომელიც ორგანიზებული უნდა იყოს ჩვენი შემეცნებით, - ეს ხორციელდება ენობრივი სისტემით, რომელიც ინახება ჩვენს ცნობიერში. ჩვენ შეთანხმების თანამონაწილენი ვართ. ამ შეთანხმებას გარკვეული მეტყველებითი კოლექტივის ძალა აქვს და დამაგრებულია ჩვენი ენის სისტემაში. მსგავსი ფიზიკური მოვლენები საშუალებას იძლევიან შევქმნათ სამყაროს მსგავსი სურათი მხოლოდ მსგავსებისა და უკიდურეს შემთხვევაში, ენობრივი სისტემების თანაფარდობითობისას. ენები ერთმანეთისაგან განსხვავდება არა მარტო იმით, თუ მათი სიტყვებით როგორ ვახდენთ სამყაროს კლასიფიცირებას, არამედ მნიშვნელი ერთეულების კომბინაციების მეთოდითაც. ბენჯამენ ლი უორფი ამტკიცებს, რომ ენობრივი კატეგორიები უეჭველ ზეგავლენას ახდენენ ჩვენს აზროვნებაზე. უორფის ჰიპოთეზა კულტურისა და შემეცნებითი პროცესების ურთიერთობის შესახებ[რედაქტირება] უორფის ჰიპოთეზა კულტურისა და შემეცნებითი პროცესების ურთიერთობის შესახებ ორ ძირითად მტკიცებულებას მოიცავს: - სხვადასხვა ენებზე მოლაპარაკე ადამიანთა ჯგუფები სხვადასხვანაირად აღიქვამენ და შეიცნობენ სამყაროს. ამ მტკიცებულებას ეწოდება ასევე ლინგვისტური ფარდობითობის ჰიპოთეზა. - შემეცნებით პროცესებში არის განსხვავებანი, რომლებიც ენობრივ განსხვავებულობაზეა დამოკიდებული. არსებობს ცალმხრივი მიზეზობრივი კავშირი ენასა და შემეცნებით პროცესებს შორის. იხილეთ აგრეთვე[რედაქტირება] - ფსიქოლინგვისტიკა - ტრანსფორმაციულ-გენერატიული თეორია - ლინგვისტური უნივერსალიები - უნივერსალური გრამატიკა - ლინგვისტური ფარდობითობის თეორია - სოციოლინგვისტიკა - კოგნიტური პროცესები - სინთეზი - ანალიზი ლიტერატურა[რედაქტირება] - მ.ნარინდოშვილი, „არსებობს თუ არა ენის შესწავლის ზღვარი“. - M. Koyл C. CkpибHep, „kyлbTypa и MишлeHиe“ - Kpaиr, „Пcиxoлorия paзBиTия“, 2000. - ნ. ლადარია . „სოციოლინგვისტიკა“ : სახელმძღვ. სოციალ. მეცნიერებები ს მაგისტრანტებისათვის - თბილისი, მეცნიერება, 2002. - ივა მინდაძე, „ფსიქოლინგვისტიკა“, არეტე, 2009. - ლალი სურმანიძე, „კულტურა მეთოდოლოგიურ პერსპექტივაში“, თბილისი, 2010. - ზ.ჭუმბურიძე, რ.გაბეჩავა, „ქართული ენა“, თბილისი, 2005. - ი.იმედაძე, „ფსიქოლოგიის საფუძვლები“, „მწიგნობარი“, 2008. - დალი ფარჯანაძე, „მეხსიერების ფსიქოლოგია“, თბილისი, 2008. - ს. ომიაძე, „ქართული დისკურსის ლინგვოკულტურულ შემადგენელთა სტრუქტურა, სემანტიკა და ფუნქციონირება“, თბილისი, 2006. - გერიგი, ზიმბარდო, „ფსიქოლოგია და ცხოვრება“. თსუ გამომცემლობა - მედეა კინწურაშვილი, „ენა, ტექსტი, ინტერტექსტი“, თბილისი, 2009. - ლ. გოქსაძე, გიგინეიშვილი, ივანიძე. „ლინგვისტური ფარდობითობის თეორია და პრაგმატიკის ზოგიერთი საკითხი“. საქართველოს სსრ მეცნიერებათა აკადემია, 1987, #2, გვ-140-147, მაცნე. ენისა და ლიტერატურის სერია.


ცნობილია რა გახდა შოთა არველაძის აიაქსიდან წამოსვლის რეალური მიზეზი » საფეხბურთო საიტი 13 დეკ 22:28ახალი ამბები ცნობილია რა გახდა შოთა არველაძის აიაქსიდან წამოსვლის რეალური მიზეზი ნიდერლანდური ჟურნალი elfvoetbal.nl საქართველოს ნაკრების ყოფილ თავდამსხმელს შოთა არველაძეს ესაუბრა. მან "აიაქსში" გატარებული პერიოდი გაიხსენა. "აიაქსში" როდესაც გადავედი, არავინ მიცნობდა. მაშინ ინტერნეტი ყველას არ ჰქონდა, არაფერს ვამბობ ფეისბუქსა და ინსტაგრამზე. ჩემმა თანაგუნდელმა მარტინ როიზერმა მისტერ ბინი შემარქვა. არ ვიცოდი, ეს ბინი ვინ იყო. შემდეგ ტელევიზორში ვნახე და ბევრი ვიცინე. ჩემი თამაშიდან გამომდინარე, მოგვიანებით Showtime-ს თიკუნიც მქონდა. "აიაქსში" როგორც ფეხბურთელს და როგორც ადამიანს პატივს მცემდნენ. 1997 წელს გუნდში რაფაელ ვან დერ ვაარტი, ჯონ ჰეიტინგა, კრისტიან კივუ, ვესლი სნეიდერი, ზლატან იბრაჰიმოვიჩი და მაქსველი მოვიდნენ. ტოპ-ფეხბურთელები იყვნენ. მათთვის ჩემთან ერთად თამაში პატივი იყო (იცინის). ეჭვობდნენ, რომ გადასახადებს ვმალავდი და "აიაქსიდან" წავედი. ეს ჩემს კარიერაში კარგი პერიოდი არ იყო. "აიაქსთან" კონტრაქტი კიდევ წელიწადი მაკავშირებდა, თუმცა თამაშის უფლება აღარ მომცეს. 2001 წელს "რეინჯერსში" გადავედი. მიუხედავად ამისა, "აიაქსი" ძალიან მიყვარს. ოთხი წლის შემდეგ "აიაქსის" მაშინდელი მწვრთნელი დანი ბლინდი მიწვევდა, შემეძლო გუნდში დაბრუნება, მაგრამ მარკუს როზენბერგი შეიძინეს. გული დამწყდა და "ალკმაარში" გადავედი, სადაც ასევე ძალიან კარგი პერიოდი გავატარე". გამოცემა აღნიშნავს, რომ მარკო ვან ბასტენის შემდეგ შოთას ლუი ვან გაალი თავისი ოცნების გუნდის საუკეთესო ბომბარდირად მიიჩნევს - მან "აიაქსში" 124 მატჩში 72 გოლი გაიტანა, ხოლო "ალკმაარში" 89 მატჩში 48 გოლი. მაკგრეგორის სუსტ მხარეებზე საკუთარმა ყოფილმა მწვრთნელმა ისაუბრა"ავდექი და პიკეს ბუცებში მოვისაქმე" - პატრის ევრამ წლების წინანდელი ისტორია გაიხსენამესი, არველაძე და ხიზანიშვილი ერთ გუნდში..შოთა არველაძის ყველაზე კაცური და ღირსეული საქციელი, რომელმაც მთელი მსოფლიო შეარყია !10 საინტერესო ფაქტი რონალდუს შესახებ, რომელიც ბევრს არ გეცოდინებათ


ერითრომიელოზი ქრონიკული - მკურნალი.გე ქრონიკული ერითრომიელოზი ძალიან იშვიათი დაავადებაა. იგი მიეკუთვნება მიელოპოეზის წინამორბედი უჯრედებისგან წარმოშობილი ლეიკემიების ჯგუფს და ძვლის ტვინში ერითროკარიოციტების სახით გვხვდება. ამ დროს, მწვავე ერითრომიელოზისგან განსხვავებით, სისხლსა და ძვლის ტვინში არ არის (ან თითქმის არ არის) ერითრობლასტები და მიელობლასტები. კლინიკურად დაავადება ვლინდება შეუპოვარი, პრაქტიკულად მკურნალობას დაუქვემდებარებელი მაკროციტული ანემიით და სისხლწარმომქმნელი წითელი შტოს ჰიპერპლაზიით (ორივე ცვლილება უეფექტო ერითროპოეზზე მიუთითებს), მაგრამ, მწვავე პროცესისგან განსხვავებით, ეს მდგომარეობა განპირობებულია არა ძვლის ტვინის შიდა ჰემოლიზით, არამედ სისხლწარმოქმნის წითელი შტოს სიმსივნით. ამასთანავე, ერითროკარიოციტების მორფოლოგია შესაძლოა ნორმალური იყოს, რაც სიმსივნური პროცესის დიაგნოსტირებას ართულებს. ასეთი სირთულეები ქრონიკული მიელოლეიკემიის მრავალი ფორმისთვის არის დამახასიათებელი. არ არის გამორიცხული ელენთის გადიდება. ელენთის უჯრედების პუნქციის შედეგად შესაძლოა აღმოჩენილ იქნეს მიელოიდური მეტაპლაზიები ერითროკარიოციტების დიდი რაოდენობით. ხშირად სწორედ ასეთი გამოკვლევა იძლევა დიაგნოზის დასმის საშუალებას, ვინაიდან ქრონიკული ერითრომიელოზის ციტომარკერი ჯერ-ჯერობით არ არის ნაპოვნი. ქრონიკული ერითრომიელოზი, მწვავისგან განსხვავებით, 3-5 წლის განმავლობაში და უფრო მეტხანს მიმდინარეობს. ტერმინალურ სტადიაში პროცესს თან ახლავს ბლასტური ზრდა ძვლის ტვინში, სარკომული ზრდა ლიმფურ კვანძებში, ღვიძლში, ელენთასა და სხვა ორგანოებში. ქრონიკული ერითრომიელოზის სპეციფიკური თერაპია ჯერჯერობით არ არის შემუშავებული. ელენთის ამოკვეთა და დასხივება შედეგს არ იძლევა. ყველაზე ხშირად მიმართავენ ერითროციტული მასის განმეორებით გადასხმებს და ერითროკარიოციტების ანტიშრატის შეყვანას.


text: "ჩემ გამო მთელი ოჯახი ლურსმნებს ათვალიერებდა" - GzaPress 22 წლის ნინა ლორთქიფანიძე სერიალში "ჩემი ცოლის დაქალებში" ელენეს როლს ასრულებს. მანამდე ნინამ რამდენიმე პერსონაჟის "მორგება" სცადა, თუმცა როგორც ჩანს, ყველაზე უკეთ ელენე განასახიერა, რომელიც სერიალის მაყურებლებს შორის უკვე პოპულარულია და არაერთგვაროვანი კომენტარებითაც ეხმაურებიან... - "ჩემი ცოლის დაქალების" კასტინგის მენეჯერმა - ეკა მჟავანაძემ დამირეკა, სინჯზე მივედი და ელენეს როლზე მარტივად დამამტკიცეს. მანამდე, თუნდაც ამავე სერიალში, სინჯზე ბევრჯერ ვყოფილვარ მისული. რაღაცნაირად, ვერაფერს მოვერგე... დიდად იმედიც არ მქონდა, რომ ელენეს როლზე დამამტკიცებდნენ. ასე იმედგადაწურული კასტინგზე მივედი და გამიმართლა. - ამ სერიალში კიდევ რომელი როლებისთვის გაიარეთ კასტინგი? - დუდუს შვილის და სანის ყოფილი შეყვარებულის (მგონი, ერთ ეპიზოდში გამოჩნდა). კიდევ, ერთი პერსონაჟი მახსოვს, რომელიც ბანკში შედიოდა. ამ როლზე ჩემგან რადიკალურად განსხვავებული გოგო აიყვანეს - ვერც მივხვდი, იმ კასტინგზე რატომ მივედი... კიდევ ბევრი როლი იყო (არა მხოლოდ "ჩემი ცოლის დაქალებში"), რომელზეც მომსინჯეს. ახლა გამიმართლა. - ელენეს გარდა, სერიალის სხვა პერსონაჟების როლის შემსრულებლად საკუთარ თავს თავად თუ ხედავდით? - ბანკის ეპიზოდში, გამომწვევი გოგოს როლში საკუთარ თავს საერთოდ ვერ ვხედავდი; სანის ყოფილი შეყვარებული რომ აღმიწერეს, ველოდი - შეიძლება, როლზე დამამტკიცონ-მეთქი, მაგრამ ეს პერსონაჟი ცუდ სიტყვებს ამბობდა, რასაც არ ვემხრობი და თავადაც უკან დავიხიე, - თუ ასეთი სიტყვები უნდა ვთქვა, არ მინდა-მეთქი. ელენეს რაც შეეხება, ვიფიქრე, ამ პერსონაჟის როლს მივიღებ-მეთქი, მაგრამ არ მეგონა, თუ დამამტკიცებდნენ. - საკმაოდ. რომ გითხრათ, ჩემგან ძალიან განსხვავებული პერსონაჟია-მეთქი, მოგატყუებთ. გარკვეულწილად - ქცევებით, ხასიათით განვსხვავდებით. - კონკრეტულად, ხასიათის რომელ განმასხვავებელ შტრიხებზე საუბრობთ? - ჩემი აზრით, შეიძლება, ელენე ცოტათი თავხედიცაა, თამამიც... მე ასეთი თამამი არ ვარ. სერიალიდან ეპიზოდები რომ გავიხსენოთ, ასე მარტივად, ბოდიშის მოსახდელად ბიჭს სახლში ვერ ავადგები; თუნდაც, როცა ელენეს გამო ჩხუბი ატყდა, მას რეაქცია საერთოდ არ ჰქონია. პირადად მე, ალბათ, ასეთ სიტუაციაში დავიბნეოდი და უფრო დიდ პანიკას ავტეხდი, მაგრამ ალბათ, ჩემი პერსონაჟის საქციელსაც წინა პირობა ჰქონდა... ასევე, არის რაღაცები, რაშიც ელენეს ვეთანხმები და შესაძლოა, მის მსგავსად მოვქცეულიყავი. - კადრს მიღმა რა ხდება, როცა თქვენ ("მამუკასთან" და "სანისთან" ერთად) სამნი გადასაღებ მოედანზე ხართ? - ყველაზე მეტად ის დღეები გვიყვარს, როცა ჩვენ სამს გადაღება გვაქვს, რადგან ძალიან ვერთობით. "სანის" წინათაც ვიცნობდი, "მამუკა" კი ახლახან გავიცანი. სამივემ კარგად გავუგეთ ერთმანეთს. სულ ვხუმრობთ, მაგრამ გადაღების დაწყებამდე ნერვიულობა და ფორიაქი მეწყება, ისინი კი - მაწყნარებენ ხოლმე. მგონი, ერთად თამაში კარგად გამოგვდის. - აქვე გვითხარით, - რეალურად, ლეკვი თომა "ვინ" არის? - ეს ლეკვი ორ პატარა გოგონას მოჰყავს (ვინ არიან, არ ვიცი). მერე, მთელ დღეს ჩვენთან ერთად ატარებენ... - "ჩემი ცოლის დაქალებში" თქვენს ნამუშევარს როგორ აფასებთ? - ვერ ვაფასებ, რადგან საკუთარ თავს ვერ ვუყურებ. ეკრანზე პირველად რომ გამოვჩნდი, ტირილი დავიწყე, ყველა მაწყნარებდა... შემდეგ, რა თქმა უნდა, ადამიანი სოციალურ ქსელში კომენტარებს კითხულობ. "რაღაცნაირმა" კომენტარებმა ჩემზე ძალიან იმოქმედა. შემდეგ საკუთარი თავი არ მომეწონა და დიდ განცდებში ვიყავი - მგონი, ეს საქმე აღარ მინდა-მეთქი, მაგრამ ეს ყველაფერი მალევე დამავიწყდა, რადგან გადაღების პროცესი მსიამოვნებს. ეკრანზე საკუთარ თავს ახლაც ვერ ვუყურებ - არ შემიძლია, ჩემი თავი შევაფასო, მაგრამ ხანდახან თვალს ვაპარებ (იცინის). - "რაღაცნაირი" კომენტარებიო, რომ თქვით, გულისხმობთ, რომ უარყოფით კომენტარებს წერდნენ? - თავდაპირველად, როცა სერიალში გამოვჩნდი, სულ უარყოფით კომენტარებს წერდნენ. შემდეგ ხალხს ცოტათი მოვეწონე - უი, კარგი გოგოაო. მერე ისევ ცუდი კომენტარები "დაიწყო"... ჩემს პერსონაჟს ლანძღავენ და პირად შეურაცხყოფაზეც გადმოდიან. ახლა კომენტარებს ძველებურად ხშირად აღარ ვკითხულობ. - ვირტუალური სამყაროს მიღმა, ხალხს თქვენ მიმართ როგორი დამოკიდებულება აქვს? - მათგან დიდ სითბოს ვგრძნობ, ძირითადად - 10-15 წლის ბავშვებისგან. ხშირად მაჩერებენ და ჩემთან ერთად ფოტოს იღებენ. ამ დროს ძალიან ვიძაბები. არასოდეს მეგონა, რომ ასე დამემართებოდა: გულშემატკივრებთან ერთად ფოტოს გადაღებისას, სიამოვნებაზე მეტად, დაძაბულობას ვგრძნობ... იმ ბავშვების რაოდენობა ძალიან გაიზარდა, ვინც სოციალურ ქსელში მწერენ, მეგობრების სიაში მამატებენ... ამის გამო, მთელი დღე ბედნიერი ვარ, ეს განწყობა მომყვება... მგონი, ეს ყველაფერი ამად ღირდა. - ჯერ - არა: თეატრალურ უნივერსიტეტში, სამსახიობო ფაკულტეტზე ვსწავლობ, მეოთხე კურსის სტუდენტი ვარ. ჯერჯერობით, საკუთარ თავს მსახიობს ვერ ვუწოდებ. - როდის გააცნობიერეთ, რომ ამ პროფესიის დაუფლება გინდოდათ? - ამაზე პასუხი არ მაქვს. თითქოს დაბადებიდანვე ვიცოდი, რომ მსახიობობა მსურდა, მაგრამ იმავდროულად, მინდოდა ბალერინობა, მხატვრობა, ალპინისტობა... შინაგანად სულ ვიცოდი, რომ მსახიობი ვიქნებოდი. სცენარებს ვწერდი, სამეზობლოში სპექტაკლებს ვდგამდით, კონცერტებს ვმართავდით... - სერიალში მონაწილეობის გარდა, სამსახიობო სფეროში სხვა გამოცდილებაც გაქვთ? - სცენაზე - მაქვს: 6 წლიდან ცეკვის სტუდიაში დავდიოდი, სადაც პატარა სპექტაკლებსაც ვდგამდით... შემდეგ, როცა პირველი კურსის სტუდენტი ვიყავი, თუმანიშვილის თეატრში, გოგა პიპინაშვილის სპექტაკლში ვითამაშე. მერე, მესამე კურსზე, საკურსო სპექტაკლში, გოგი მარგველაშვილის "ზაფხულის ღამის სიზმარშიც" ვმონაწილეობდი. ეკრანს რაც შეეხება, პატარ-პატარა რეკლამებში, მოკლემეტრაჟიან ფილმსა და მსგავს რაღაცებში ვმონაწილეობდი. - რა თქმა უნდა - დედა და ბებია, რომლებიც სულ გვერდში მიდგანან. როცა ტელეეთერში სერიალი გადის, ბებია მირეკავს, აქეთ - დედა მაწყნარებს (იღიმის)... - ძალიან ცუდი ბავშვი ვიყავი - სულ რაღაცაზე ვწუწუნებდი. უცნაურობები მიზიდავდა და მინდოდა, რის გამოც დედა და ბებია სულ გაკვირვებულები იყვნენ. მაგალითად, როგორც მეუბნებიან, რატომღაც, ლურსმნების მაღაზიაში შესვლაზე ვგიჟდებოდი, ისე მიყვარდა! როცა მიზეზს მეკითხებოდნენ, თურმე, ვპასუხობდი, - უბრალოდ, დავათვალიეროთ-მეთქი. მერე, მთელი ოჯახი ლურსმნებს ვათვალიერებდით (დაახლოებით 5 წლის ვიყავი)... კიდევ, ალბათ, ჩემი დიდი ბებიის (დედაჩემის ბებია) - თამარ სხირტლაძის პროფესიამაც განაპირობა, რომ მსახიობობა გადამეწყვიტა. ჩემი მონაწილეობით გადაღებული ყოველი სერიის ეთერში გასვლის შემდეგ, მასთან მივდივარ. რა თქმა უნდა, სულ შენიშვნებს მაძლევს. მეუბნება, რა უნდა გამოვასწორო... ფაქტობრივად, დედაჩემი თეატრში გაიზარდა - სპექტაკლის რეპეტიციებს ესწრებოდა. აქედან გამომდინარე, მეც სულ მესმოდა თეატრის ჯადოსნურობის შესახებ. ეტყობა, ეს ყველაფერი ჩემს გონებაში დაილექა. ბავშვობაში თეატრში მეც ძალიან ხშირად დავდიოდი (კინო ნაკლებად მიზიდავდა). სპექტაკლის დაწყებამდე, კულისებში ნამყოფი ვარ... როგორც ჩანს, ამ ყველაფერმა ისე გამიტაცა, რომ მსახიობობისკენ "წავედი". - კიდევ რა გიტაცებთ? - არ ვიცი, ამას "ხატვა" ჰქვია თუ არა, მაგრამ მიყვარს, როცა რაღაცებს ვჯღაბნი, საბოლოოდ კი რაღაც გამოვა ხოლმე... კიდევ, ცეკვა ჩემი განუყრელი ნაწილია, რომელსაც ალბათ, ვერასოდეს მოვეშვები. - სამსახიობო სფეროში ახალბედასთვის თავის დამკვიდრება რამდენად რთულია? - საერთოდ, ინტრიგების და მსგავსი რაღაცების გამო, ეს სფერო სამუშაოდ რთულია, რადგან საკუთარი თავის შესახებ სულ რაღაცებს იგებ, თუნდაც - თეატრალურ უნივერსიტეტში სწავლისას; რთულია, რადგან სამწუხაროდ, დღესდღეობით, ისეთი არაფერია, რომ ამ სფეროში თავი დაიმკვიდრო. ყველაზე დიდი და კარგი რაც არის, მხოლოდ ამ სერიალში - "ჩემი ცოლის დაქალები" გამოჩენაა... მგონი, ნელ-ნელა კარგი ფილმების გადაღება იწყება. იმედი მაქვს, ეს სფერო განვითარდება, რადგან ჩემი ყველაზე დიდი ოცნებაა, სამშობლოში რაღაც ღირებული გავაკეთო და საქართველოდან არ წავიდე, მაგრამ სამწუხაროდ, ჯერ კიდევ ვფიქრობ, რომ უნდა წავიდე... - თეატრალურ უნივერსიტეტში სწავლის დონეს ხშირად აკრიტიკებენ. თქვენ როგორ შეაფასებთ? - რა თქმა უნდა, სწავლის მაქსიმალური დონე არ არის, მაგრამ არ მიყვარს, როცა ასე აკრიტიკებენ. პირველ რიგში, მგონია, რომ პრობლემა სტუდენტებშია. ცხადია, პედაგოგებიც მონდომებულები, მომთხოვნები უნდა იყვნენ, მაგრამ როდესაც სტუდენტს არაფრის ხალისი არ აქვს, ლექციაზე აგვიანებს, პედაგოგსაც ყველანაირ ხალისს უკარგავს. მგონია, რომ პირველ რიგში, პრობლემები საკუთარ თავში უნდა ვეძებოთ და რამეზე პრეტენზია მერე გვქონდეს, რადგან ალბათ, სანამ შენი შესაძლებლობების მაქსიმუმს არ გააკეთებ ადამიანი, მანამდე ვერავის მოსთხოვ, რამე გაგიკეთოს... მოკლედ, თეატრალურ უნივერსიტეტში დაახლოებით ასეთი სიტუაციაა. - ცხოვრებაში ბევრი მიზანი მაქვს, მაგრამ ამჟამად - ის, რაც წეღანაც ვახსენე: ვიდრე სწავლას დავასრულებ და საქართველოდან გავემგზავრები, მინდა, აქ რაღაც ისეთი გავაკეთო, რითიც ჩემს ხალხს დავამახსოვრდები და კვალს დავტოვებ. ყველაზე მეტად ეს მინდა.


text: 19 აგვისტო — გრიგორიანული კალენდრის 231-ე დღე (ნაკიან წლებში – 232-ე დღე). წლის ბოლომდე დარჩენილია 134 დღე. დღის მოვლენები ძვ. წ. 293 : უძველესი ცნობილი რომაული ქალღმერთი ვენერას ტაძარი დაფუძნდა ესქილინის ბორცვზე. ძვ. წ. 43 : ოქტავიანე, მოგვიანებით ავგუსტუსი არწმუნებს სენატს მის კონსულად არჩევაზე. 14 : ოქტავიანე (ავგუსტუსი) გარდაიცვალა. 1691 : მოხდა სლანკამენის ბრძოლა ოსმალეთისა და ავსტრიის არმიებს შორის. 1692 : სალემის ჯადოაქრთა გასამართლება – სალემში, მასაჩუსეტსი, ხუთი ქალი და კლერკი საჯაროდ ჩამოახრჩვეს ჯადოქრობის ბრალდებით. 1768 : წმინდა ისააკის საკათედრო ტაძარი დაარსდა სანქტ-პეტერბურგში, რუსეთი. 1813 : გერვასიო ანტონიო დე პასადასი არგენტინის მეორე ტრიუმვირატს უერთდება. 1839 : ჟაკ დაგერის ახალი ფოტოგრაფიის პროცესის პრეზენტაციას მართავს საფრანგეთის მეცნიერებათა აკადემიისთვის. 1919 : ავღანეთი დიდი ბრიტანეთისგან სრულ გამოუკიდებლობას აღწევს. 1934 : გერმანიის ამომრჩევლები 89.9% ხმით მხარს უჭერენ ფიურერის თანამდებობის შექმნას. 1944 : მეორე მსოფლიო ომი : პარიზის განთავისუფლება - პარიზი გერმანელი ოკუპანტებისგან თავისუფლდება მოკავშირეთა მხარდაჭერით. 1953 : ცივი ომი - აშშ-ის ცენტრალური დაზვერვის სააგენტოს დახმარებით ირანის მთავრობის გადაყენება და შაჰი მოჰამედ რეზა ფეჰლევის აღდგენა მოხდა. 1960 : ცივი ომი - მოსკოვში ამერიკელი პილოტ ფრენსის გერი პაუერსს ათი წლით პატიმრობა მიესაჯა შპიონაჟის ბრალდებით. 1960 : საბჭოთა კავშირმა კოსმოსში გაუშვა სპუტნიკი 5 ძაღლებით ბელკა და სტრელკა, 40 თაგვით, 2 ვირთხითა და სხვადასხვა მცენარით. 1989 : პოლონეთის პრეზიდენტი ვოიცეხ იარუზელსკი პრემიერ-მინისტრად პირველად ბოლო 42 წლის განმავლობაში არა-კომუნისტ სოლიდარობის აქტივისტ ტადეუშ მაზოვიეცკის ასახელებს. 1990 : ლეონარდ ბერნშტაინის ბოლო კონცერტი, რომელიც ბეთჰოვენის მეშვიდე სიმფონიით დასრულდა. 1991 : საბჭოთა კავშირის პრეზიდენტი მიხეილ გორბაჩოვი სამხედრო ხუნტამ გადააყენა, რაც საბჭოთა კავშირის დასასრულის დასაწყისი გახდა. 1999 : ბელგრადში ათობით ათასი სერბი გამოდის იუგოსლავიის პრეზიდენტი სლობოდან მილოშევიჩის გადადგომის მოთხოვნით. 2005 : ჩატარდა ისტორიაში პირველი გაერთიანებული სამხედრო წვრთნა რუსეთსა და ჩინეთს შორის, სახელწოდებით „სამშვიდობო მისია 2005“. 2009 : საქართველომ ოფიციალურად დატოვა დამოუკიდებელ სახელმწიფოთა თანამეგობრობა. 2010 : ელონ ლინდენშტრაუსი, ნგო ბაო ჩაო, სტანისლავ სმირნოვი და სედრიკ ვილანი დაჯილდოვდნენ ფილდსის მედალით შრომებისთვის მათემატიკაში. 2016 : ქართველი მოჭიდავე ვლადიმერ ხინჩეგაშვილი ოლიმპიური ჩემპიონი გახდა. 2020 : მალის პრეზიდენტი იბრაჰიმ ბუბაკარ კეიტა სახელმწიფო გადატრიალების შედეგად გადადგა. ამ დღეს დაბადებულნი 1646 : ფლამსტიდი, ჯონ — ინგლისელი ასტრონომი 1648 : იოჰან მიხაელ ბახი — გერმანელი კომპოზიტორი 1689 : რიჩარდსონი, სამუელ — ინგლისელი მწერალი 1766 : მირიან ბატონიშვილი — ერეკლე II-ისა და დარეჯან დედოფლის ძე 1877 : ამირეჯიბი, სიმონ — ქართველი მედიკოსი 1883 : კოკო შანელი — ფრანგი მოდის დიზაინერი. 1907 : რადოვან ზაგოვიჩი — სერბი პოეტი. 1945 : გილანი, იენ — ინგლისელი მომღერალი (ჯგუფი Deep Purple). 1946 : კლინტონი, ბილ — ამერიკის პრეზიდენტი. 1971 : ვასილ გულეური — ქართველი საბავშვო მწერალი. ამ დღეს გარდაცვლილნი 14 : ოქტავიანე ავგუსტუსი — რომის იმპერატორი (დ. ძვ. წ. 63) 1493 : ფრედერიკ III — საღვთო რომის იმპერიის იმპერატორი 1662 : ბლეს პასკალი — ფრანგი მათემატიკოსი, ფიზიკოსი და ფილოსოფოსი 1872 : კარლოს XV — შვედეთის და ნორვეგიის მეფე 1913 : ლესია უკრაინკა — უკრაინელი მწერალი (დ. 1871) 1936 : ფედერიკო გარსია ლორკა — ესპანელი პოეტი და დრამატურგი (დ. 1898) 1990 : გიორგი ბაბილოძე — ქართველი სპორტსმენი-ტანმოვარჯიშე (დ. 1911) დღესასწაულები მართლმადიდებელი ეკლესია აღნიშნავს: ფერისცვალებას იხილეთ აგრეთვე სხვა თვეები: 0819


text: გიტარაზე დაკვრა ჩაიდნებისთვის (ნაწილი 3) | გიტარისტის სამაგიდო ბლოგი! გიტარისტის სამაგიდო ბლოგი! Guitarists' Blog! გიტარაზე დაკვრა ჩაიდნებისთვის (ნაწილი 3) ნაწილი 3.:ნოტები, ნოტები და კიდევ ერთხელ ნოტები! ამ კატეგორიისათვის ახალი პოსტის დაწერა გამიძნელდა და საბოლოოდ ჩემი პირველი მცდელობა უაზრობა გამოდგა, იმიტომ რომ გადაწყვეტილი მქონდა გიტარაზე დაკვრა უნოტოდ მესწავლებინა... თუ პირველად ხართ ამ ბლოგში, პირდაპირ ამ პოსტის კითხვა დაიწყეთ და დაგაინტერესათ, შეგიძლიათ ამ სერიის პოსტებს დასაწყისიდან გადახედოთ, უფრო გასაგები რომ გახდეს ყველაფერი: 1)ნაწილი 1.: სწორი ჯდომა, ხელების სწორი პოზიცია და ჯდომა მეცადინეობისას 2)ნაწილი 2.: თითების ნუმერაცია და მარჯვენა ხელით დაკვრის შესავალი მე პირადად ასე ვისწავლე, მაგრამ მე მე თვითნ ვიჯექი და მე რასაც ვაკეთებდი და როგორ მე თვითონვე მესმოდა უნოტოდ, აი მაგ ყველაფრის სხვისთვის ახსნა კი არ შემიძლია )). ამიტომაც ცოტათი გავიჭირვოთ და ნოტები ვისწავლოთ. მსოფლიოში სულ 7 ნოტია და არ უნდა იყოს ძალიან ძნელი. მართალია არც კლაპტონმა, არც ჰენდრიქსმა, არც გარი მურმა და არც ბიბი კინგმა ნოტები არ იცოდნენ გიტარის სწავლისას და მასზე სასწაულების კეთებისას, მაგრამ არამგონია ყველა გიტარის მოყვარულმს კლაპტონის ნიჭი ჰქონდეს დაბერტყილი ზეციდან. უნოტოდ გიტარაზე დაკვრას ჯერ ეს ერთი უფრო დიდი დრო უნდა(უნდა დაიზეპირო სად რას უკრავ და როდის, როცა არ იცი რა ნოტზე დააჭერ თითს) და აბსოლუტური სმენაც. ნოტების სწავლა კი უფრო გააადვილებს ახალი ტექნიკის ათვისებას და ჩემთვისაც უფრო ადვილი იქნება ახსნა. დავიწყოთ. საერთოდ პიანინოზე მიყოლებით თუ დავასახელებთ ნოტებს, მათი თანმიმდევრობა ასეთია: დო, რე, მი, ფა, სოლ, ლა, სი და ისევ პირველი ნოტი დო. ამ 7 ნოტს + პირველი ნოტის სისტემას მუსიკაში ოქტავა ქვია. ოქტავა ნიშნავს რვა ნოტისაგან შემდგარ ნებისმიერი თანმიმდევრობით დაწყობილ 7 ნოტს.(ანუ შეგვიძლია დოს გარდა ნებისმიერი 7 ნოტიდან დავიწყოთ ოქტავის დაკვრა) გიტარაზეც იგივე 7 ნოტი გვაქვს, მაგრამ აქ ყველაფერი სხვაგვარად არის. არც კლავიშებია გიტარაზე და არც გვერდი გვერდ მიწყობილი ნოტები. როგორც ვიცით გიტარა სტანდარტულად აწყობილია 5 ნოტით(პირველი და ბოლო სიმი ერთი და იგივე ნოტია), ესენია თხელი სიმიდან სქელისაკენ: მი, სი, სოლ, რე, ლა, მი. საერთოდ, ნოტების შემდეგი აღნიშვნა უფრო გაგიადვილებთ საქმეს: დო-C(ცე) რე-D(დე) მი-E(ე) ფა-F(ეფ) სოლ-G(ჟე) ლა-A(ა) სი-B/H(ბე/ჰაში) – სი ნოტის ორნაირი აღნიშვნა არსებობს. მე პირადად ბეთი აღვნიშნავ. ასე რომ ბე დაიმახსოვრეთ.


სემიტური ენები სემიტური ენები - აზიისა და აფრიკის კონტინენტზე გავრცელებული მონათესავე ენები, რომელთა ფიქსირებული ისტორია 6 ათას წელს მოიცავს. სემიტურ ენებს ყოფენ აღმოსავლურ (აქადური — მესოპოტამიაში) და დასავლურ შტოებად. დასავლური თავის მხრივ იყოფა ჩრდილოურ სემიტურად (ამორეული, უგარითული, არამეული, ებრაული, მოაბური, ფინიკიური), რომლებიც სირია-პალესტინაშია გავრცელებული, და სამხრეთულ სემიტურად (არაბული, ეთიოპიური), რომლებიც ა 1000 რაბეთის ნახევარკუნძულსა და აფრიკის კონტინენტზეა გავრცელებული. დროთა განმავლობაში ხმარებიდან გამოდიოდნენ ცალკეული სემიტური ენები, ან ამა თუ იმ ენის გარკვეული დიალექტები. დღეს ცოცხალ ენებად აღარ ითვლება აქადური, ამორეული, ფინიკიური და უგარითული, არამეულისა და ეთიოპიურის მთელი რიგი ლიტერატურული დიალექტები, მათ შორის კლასიკური კლასიკური სირიული, მანდეური, გეეზი. XX საუკუნის 20-იან წლებამდე არსებობდა თვალსაზრისი, რომ სემიტური ენები ქმნიან ერთ ენობრივ ოჯახს, რომელიც ხასიათდება მორფოლოგიური თუ სინტაქსური სტრუქტურის საერთო ტიპით, ბგერათა შესატყვისობის მკაცრი კანონზომიერებით. შემდგომში მას დაუპირისპირდა მოსაზრება სემიტური და ე.წ. ქამიტური ენების გენეტიკური ერთიანობის შესახებ. იხილეთ აგრეთვე[რედაქტირება | წყაროს რედაქტირება] - სემიტები - აღმოსავლეთმცოდნეობა - ისლამოლოგია - არაბისტიკა - სემიტოლოგია - ოსმანისტიკა - არაბული ანბანი - თბილისის აზიისა და აფრიკის ინსტიტუტი რესურსები ინტერნეტში[რედაქტირება | წყაროს რედაქტირება] - თბილისის ივანე ჯავახიშვილის სახელობის სახელმწიფო უნივერსიტეტი. აღმოსავლეთმცოდნეობა - თბილისის ივანე ჯავახიშვილის სახელობის სახელმწიფო უნივერსიტეტი არაბისტიკის საბაკალავრო პროგრამა (მცირე დახასიათება) - თბილისის ივანე ჯავახიშვილის სახელობის სახელმწიფო უნივერსიტეტი არაბისტიკის საბაკალა 1000 ვრო პროგრამაზე სასწავლო საგნების ჩამონათვალი ლიტერატურა[რედაქტირება | წყაროს რედაქტირება] - მეფარიშვილი, მარინა, სემიტური ენების ისტორიული გრამატიკა, ნაწ. 1: ფონეტიკა, ფონოლოგია: სალექციო კურსი; რედ. მარიამ ჩაჩიბაია; თბ. : უნივერსალი, 2008; ISBN 978-9941-12-157-9


text: პოლონეთი სომხეთს დაეხმარება, რომ ნატო-ს საპარლამენტო ასამბლეამ, მთიანი ყარაბაღის შესახებ აზერბაიჯანის რეზოლუციას, რომელიც სომხეთისთვის მიუღებელ ფორმულირებას შეიცავს, მხარი არ დაუჭიროს, იტყობინება სომხეთის ეროვნული უშიშროების საბჭოს პრესსამსახური. მსგავსი რეზოლუციების მიუღებლობის შესახებ სომხეთის ეროვნული უშიშროების საბჭოს მდივანმა არტურ ბაგდასარიანმა პოლონეთის საგარეო საქმეთა სამინისტროს სახელმწიფო მდივან იაცეკ ნაიდერთან შეხვედრაზე ისაუბრა. "ყარაბაღის საკითხი ეუთო-ს მინისკის ჯგუფის ფარგლებში დარეგულირდება და სხვადასხვა სტრუქტურებში მსგავსი რეზოლუციების მიღებამ, შესაძლოა, მოლაპარაკებებათა პროცესს ხელი შეუშალოს", - განაცხადა ბაგდასარიანმა. "პოლონეთი სომხეთის ეროვნული უშიშროების საბჭოს მდივნის პოზიციას გაგებით მოეკიდა და მზადაა სომხეთს დაეხმაროს, რომ მათთვის მიუღებელი ფორმულირებით რეზოლუციის პროექტს ნატო-ს საპარლამენტო ასამბლეამ მხარი არ დაუჭიროს", - ნათქვამია პოლონეთის საგარეო საქმეთა სამინისტროს განცხადებაში. მომზადებულია newsarmenia.ru-ს მიხედვით.


Hunters Club - Legion: მგეზავი და "გაჭრილი" მდევრების შერკინება- ანუ შარახევი ვს ლეგიონი , რუმინეთი ვს საქართველო - გვერდი 4 დაპოსტილი 16 February 2019 - 10:24 PM მიდი გოგა უნდა დაყარო სურათები მაგას კითხვა უნდა? დაპოსტილი 17 February 2019 - 02:36 PM დაპოსტილი 17 February 2019 - 06:40 PM "ბაბუ"აჩვენი პახმელიაზე , პაღდონ ნაბახუსევზე ლეგიონის კვებაზე იზრუნა ლევან ელიზბარაშვილმა და მე ... ნაბახუსევს შველისოოო , ხაჭაპური ლორით ცხელ-ცხელი მოსჩინო და პატიკო, პატაა შენ გენაცვალე მე,,, შენ ხარ 9 თებერვლის გმირი ძმაოო, გმირი რომელიც შარახევის ფაცხაში ვეფხვივით იბრძოდა, უუხ შენ გენაცვალე მე ერთობლივი ფოტო , თქვენ გენაცვალეთ სულყველას აქ დაძაბულია ჩვენი თორვიტო, გრომასთან ხიპიშები ქონდა არ დაიკარგო თორე სახსარს მ.....ო მე თქვენ ძალიან მიყავრხართ იყო კარგობააა, დიდი მადლობა ამ ლამაზი დღისთვის ჩამსწორებელი goga_para, 17 February 2019 - 06:41 PM. დაპოსტილი 17 February 2019 - 11:35 PM ეგ დღე რო მახსენდება, ისეთი განცდა მეუფლება , რომლის გადმოცემაც სიტყვებით მიჭირს,მადლობა ყველას, გაიხარეთ ძმებო კარგები ხართ. ფირო , დონე, თქვენ ხო საერთოდ, ისე ლამაზად გადმოეცით ეს ყველაფერი რო "დამბურძგლა", დაპოსტილი 18 February 2019 - 05:11 AM მალადეც ბიჭებო მშვენიერი გასვლები მოგიწყვიათ, დიდებული რეპორტაჟებით. არასდროს დაღლილიყავით ერთმანეთთან გატარებული დროით და ღონისძიებებით


text: ეფრემი (ანტიოქიის პატრიარქი) ცხოვრება[რედაქტირება] 526 წელს უფალმა სასჯელი დაატეხა თავს ანტიოქიას ნესტორისა და ევტიქის ერესებისაკენ გადადრეკისათვის: მიწისძვრამ ნანგრევებად აქცია ეს დიდებული ქალაქი. უამრავი მცხოვრები დაიღუპა. პატრიარქი ევფრასიუსი ჩამოქცეულმა სვეტმა იმსხვერპლა. იმპერატორმა ეფრემი გაგზავნა ქალაქის აღსადგენად. მუშებს შორის იყო ერთი ეპისკოპოსი, რომელსაც ფარული ღვაწლის სურვილით დაეტოვებინა კათედრა. მან წმინდანს პატრიარქობა უწინასწარმეტყველა და სთხოვა, ხელი არ აეღო ქველმოქმედებაზე და მტკიცედ ებრძოლა ერეტიკოსებთან. 526 წელს წმინდა ეფრემი პატრიარქად აკურთხეს. იგი მტკიცედ და ბრძნულად მართავდა სამწყსოს და საკუთარი ცხოვრების წესით, ქადაგებითა და ეპისტოლეებით იცავდა მას მწვალებლურ სწავლებათაგან. მისი რწმენის სიძლიერეზე მეტყვველებს ერთი შემთხვევა: იეროპოლის მახლობლად მოსაგრეობდა ერთი მესვეტე, რომელიც მწვალებლობაში ჩავარდა. ეს რომ შეიტყო, წმინდა ეფრემი მივიდა ბერთან და მოუწოდებდა, დაბრუნებოდა მართლმადიდებლობას. მესვეტე უარზე იყო. მან პატრიარქის დაშინებაც კი სცადა და შესთავაზა, დიდი კოცონი დაენთოთ და ერთად შესულიყვნენ ცეცხლში. კოცონი დაანთეს, მაგრამ ერეტიკოსმა ბერმა ვერ გაბედა შიგ შესვლა. მაშინ პატრიარქი მხურვალედ ევედრა უფალს, დაემოწმებინა, ვისი სარწმუნოება იყო უცდომელი, მოიხსნა ომოფორი და ცეცხლს მისცა. სამი საათის შემდეგ შეშა დაიფერფლა, ომოფორი კი უვნებლად დარჩა. ამ სასწაულის მხილველმა მესვეტემ უარყო ერესი და მართლმადიდებლებს შეუერთდა. წმიდა პატრიარქი მშვიდობით მიიცვალა 545 წელს. თავის ნაშრომებში ღირსი ეფრემი იცავდა მართლმადიდებლურ სწავლებას ქრისტეს ორბუნებოვნების შესახებ. ლიტერატურა[რედაქტირება] „წმიდანთა ცხოვრება“, ტომი II, თბილისი, 2001 წ.


დასახელება: *მოჩვენების ისტორიები* *mochvenebebis istoria*


text: სა სააკაშვილი, დამიანე — სასულიერო მოღვაწე სააკაშვილი, მიხეილ — პოლიტიკური მოღვაწე, საქართველოს მესამე პრეზიდენტი სააკაშვილი, მიხეილ — ქართული მედიცინის ისტორიის ერთ-ერთი ფუძემდებელი სააკაძე, ავთანდილ — გიორგი სააკაძის პირმშო და თანამებრძოლი სააკაძე, ბეჟან — ბაგრატ VII-ის სახლთუხუცესი, ისპაჰანის ტარუღა სააკაძე, გიორგი — პოლიტიკური და სამხედრო მოღვაწე სააკაძე, დიმიტრი — პოეტი სააკაძე, ზურაბ — გიორგი სააკაძის ბიძა სააკაძე, იორამ — გიორგი სააკაძის მესამე ვაჟი სააკაძე, იოსებ — იოსებ თბილელი სააკაძე, პაატა — გიორგი სააკაძის მეორე ვაჟი სააკაძე, როსტომ-ხან — სპარსეთის სამეფო კარზე მოღვაწე მხედართმთავარი სააკაძე, სიაუშ — გიორგი სააკაძის მამა საბა (კათოლიკოსი) — ქართლის კათოლიკოსი საბა (ტუსისშვილი) — ნინოწმინდის ეპისკოპოსი საბა იშხნელი — საეკლესიო მოღვაწე საბა მტბევარი — საეკლესიო და პოლიტიკური მოღვაწე საბაშვილი, მიხეილ — ნიადაგთმცოდნე საბაშვილი, პარმენ — რევოლუციური მოძრაობის მოღვაწე საქართველოში საბაშვილი, სერაპიონ — პოეტი საბახტარაშვილი, კონსტანტინე — პოლიტიკური მოღვაწე, დიპლომატი საგინაშვილი, ალექსანდრე — რუსეთის არმიის გენერალ-ლეიტენანტი საგინაშვილი, გაბრიელ — კალიგრაფი საგინაშვილი, ელისე — თბილელი ეპისკოპოსი საგინაშვილი, ივანე — რუსეთის არმიის გენერალ-მაიორი საგინაშვილი, როსტომ — რუსეთის არმიის გენერალ-მაიორი სავანელი, ხარლამპი — მომღერალი სავარსამიძე, ბართლომე — დიპლომატი, რუსეთის არმიის კაპიტანი სავარსამიძე, ლევან (ლეონტი) — რუსეთის არმიის გენერალი საკანდელიძე, ზურაბ — სპორტსმენი საკანდელიძე, კარლო — მსახიობი საკანდელიძე, რამაზ — ინჟინერ-კონსტრუქტორი სალარიძე, ვახტანგ — მსახიობი სალაღაშვილი, სიმონ — რუსეთის არმიის გენერალ-ლეიტენანტი სალდაძე, კირილე — ქიმიკოსი სალია, კალისტრატე — ისტორიკოსი სალია, ნინო — ისტორიკოსი სალუქვაძე, ანანია — რევოლუციონერი, საქართველოს დამფუძნებელი კრების წევრი სალუქვაძე, ანზორ — კინოდრამატურგი სალუქვაძე, გიორგი — ქორეოგრაფი, ინჟინერი სალუქვაძე, გიორგი — პოეტი სალუქვაძე, გიორგი — არქიტექტორი სალუქვაძე, მინდია — სპეციალისტი ავტომატური მართვის დარგში სალუქვაძე, მიხეილ – კინომატოგრაფისტი სალუქვაძე, ნინო — სპორტსმენი სალუქვაძე, რევაზ - ფიზიკოსი სამადაშვილი, ნიკო — პოეტი სამადაშვილი, ვასილ — რევოლუციურ-ხალხოსნური მოძრაობის მონაწილე სამნიაშვილი, ლელა — პოეტი, მთარგმნელი სამეული — სამი მხატვრის შემოქმედებითი კოლექტივი სამსონაძე, თენგიზ — ფერმწერი, გრაფიკოსი სამსონაძე, ირაკლი — პედიატრი სამსონაძე, მერი — პედიატრი სამსონია, ალექსანდრე — მწერალი სამხარაძე, გიორგი — პოეტი, ლიტერატურათმცოდნე სამხარაძე, ზურაბ — ფერმწერი სანაია, გიორგი — ჟურნალისტი სანანოისძე, სტეფანე — ჰიმნოგრაფი, მთარგმნელი, საეკლესიო მოღვაწე სანაძე, გივი — მცენარეთა ფიზიოლოგი და ბიოქომიკოსი სანაძე, ვლადიმერ — ფიზიკოსი სანაძე, თენგიზ — ფიზიკოსი სანაძე, კორნელი — ფერმწერი, გრაფიკოსი სანდუნოვი (ზანდუკელი), ნიკოლოზ — მწერალი, იურისტი (რუსეთი) სანდუნოვი (ზანდუკელი), სილა — მსახიობი (რუსეთი) სანიკიძე, ლევან — მწერალი, იატორიკოსი სანიშვილი, ნიკოლოზ — მსახიობი და რეჟისორი სარალიძე, ზურაბ — სოციალისტური შრომის გმირი სარაჯიშვილი, ალექსანდრე — საზოგადო მოღვაწე, მწერალი, კრიტიკოსი სარაჯიშვილი, დავით — ქართული კონიაკის წარმოების ფუძემდებელი სარაჯიშვილი, ვანო — მომღერალი სარაჯიშვილი, ვასილ — რუსეთის არმიის გენერალ-მაიორი სარაჯიშვილი, პეტრე — ნევროპათოლოგი სარგის I — საქართველოს სამეფოს პოლიტიკური მოღვაწე სარგის II — სამცხის მმართველი სარგის თმოგველი — მწერალი სარიშვილი, ივანე — აგროქიმიკოსი სარიშვილი, ტიტე — პედაგოგი საფაროვა-აბაშიძე, მაკო — მსახიობი საღარაძე, გიორგი — მსახიობი საღარაძე, გურამ — მსახიობი საღარაძე, გურამ რევაზის ძე — სპორტსმენი საღარაძე, ლევან — ემიგრანტი-ბიზნესმენი, მეცენატი საღინაშვილი, ალექსანდრე — რუსეთის არმიის გენერალ-ლეიტენანტი საღინაშვილი, ივანე — რუსეთის არმიის გენერალ-მაიორი საღინაშვილი, როსტომ — რუსეთის არმიის გენერალ-მაიორი საღირაშვილი, დავით — პოლიტიკური ემიგრანტი, ლიტერატორი საყვარელიძე, ავთანდილ — საქართველოს რესპუბლიკის I მოწვევის უზენაესი საბჭოს წევრი საყვარელიძე, ავთანდილ — ბიზნესმენი, საქართველოს IV მოწვევის პარლამენტის წევრი საყვარელიძე, დავით — რეჟისორი საყვარელიძე, პავლე — საქართველოს დამფუძნებელი კრების წევრი საყვარელიძე, სიმონ — ჰისტოლოგი საყვარელიძე, ტარიელ — მსახიობი საყვარელიძე, ფრიდონ — პოლიტიკოსი სახოკია, თედო — მწერალი სახოკია, მიხეილ — ბოტანიკოსი საჯაია, ალექსანდრე — პოეტი საჯაია, კალისტრატე — რევოლუციური მოძრაობის აქტიური მონაწილე რუსეთსა და საქართველოში სე სელიმ-ფაშა — ახალციხის ფაშა სებისკვერაძე, კუჭა — მექანიზატორი სესიაშვილი, გიორგი — მოქანდაკე, გრაფიკოსი სეფაშვილი, მერაბ — მომღერალი სეფიაშვილი, ოთარ — კინომცოდნე, სატელევიზიო წამყვანი (გადაცემა „ილუზიონი“) სეხნიაშვილი, გიორგი — ინჟინერ-მექანიკოსი სეხნიაშვილი, ემილ — მეცნიერი სამშენებლო მექანიკის დარგში სვ სვანელი, ვალენტინა — მსახიობი სვანიძე, ალექსანდრე — სახელმწიფო მოღვაწე და ისტორიკოსი სვანიძე, გივი — ჰიდროლოგი და ჰიდროენერგეტიკოსი სვანიძე, ეკატერინე — სტალინის პირველი მეუღლე, ალ. სვანიძის და სვანიძე, ნათელა — კომპოზიტორი სვანიძე, პროკოფი — სოციალისტური შრომის გმირი სვიმეონ ბატონიშვილი — ქართლის სამეფოს პოლიტიკური მოღვაწე, ვახტანგ VI-ის ძმა სვიმეონი — საქართველოს პოლიტიკური მოღვაწე სვიმონი (XII ს.) — საქართველოს კათოლიკოს-პატრიარქი სვიმონი (XVI ს.) — აღმოსავლეთ საქართველოს კათოლიკოს-პატრიარქი სვიმონი (ჩხეტისძე) — დასავლეთ საქართველოს კათოლიკოს-პატრიარქი სვიმონი (ინაურიძე) — გარეჯის მრავალმთის დოდოს მონასტრის წინამძღვარი სვიმონიშვილი, მიხეილ — თანამედროვე პოლიტიკური მოღვაწე სი სიგუა, თენგიზ — პოლიტიკური მოღვაწე სიგუა, ოთარ — ნეიროქირურგი სიდამონ-ერისთავი, დიმიტრი — ქიმიკოსი სიდამონიძე, გიორგი — რუსეთის და ჩინეთის სამხედრო მოღვაწე სილაგაძე, ისიდორე — საბჭოთა მხედართმთავარი სილოგავა, ვალერი — ისტორიკოსი სიმონ I — ქართლის მეფე სიმონ II — ქართლის ხანი სიმონ ბატონიშვილი — ქართლის სამეფოს პოლიტიკური მოღვაწე სიმონ I გურიელი — გურიის გამგებელი სიმონ II გურიელი — გურიის მთავარი სიმონ III გურიელი — გურიის მთავარი სიმონი — იმერეთის მეფე სიმონი (ბაღდავაძე) — სასულიერო მოღვაწე, ათონის ივერთა მონასტრის ერთ-ერთი უკანასკნელი ქართველი ბერი სიმონიშვილი, ვარლამ — ხალხური სიმღერის ოსტატი სიორიძე, გიორგი — მეტალურგი სიჭინავა, ანტონ — ექიმი, პედიატრი სიხარულიძე, გივი — მსახიობი სიხარულიძე, ივანე — ექიმი, ოფთალმოლოგი სიხარულიძე, ილია — პოეტი სიხარულიძე, ირაკლი — ქართველი ფეხბურთელი სიხარულიძე, მარიამ — სელექციონერ-მემცენარე სიხარულიძე, რევაზ — მხატვარი სიხარულიძე, ფრიდონ — ისტორიკოსი სიხარულიძე, ქსენია — ფოლკლორისტი სლოვინსკი, ალექსანდრე — ფერმწერი, სცენოგრაფი სო სოლომონ I — იმერეთის მეფე სოლომონ II — იმერეთის მეფე სოლომონია, ეთერ — სოციალისტური შრომის გმირი სოლოღაშვილი, ანა — საზოგადო და პოლიტიკური მოღვაწე სოლოღაშვილი, ბაგრატ — ქართველი მწიგნობარი, მთარგმნელი სოლოღაშვილი, სიმონ — რუსეთის არმიის გენერალ-მაიორი სონღულაშვილი, იროდიონ — ხელოვნებათმცოდნე სორდია, პონზონ — საბჭოთა კავშირის გმირი სოსელია, გიორგი — მეცნიერი, იურისტი სოსელია, ოლღა — ისტორიკოსი სოსლანი, დავით სოსლანი, დავით ივანეს ძე სოსლანი, შალვა — მწერალი სოტკილვა, ზურაბ — მომღერალი სოხაძე, ეკატერინე — მომღერალი სტ სტალინი, იოსებ — ბოლშევიკი რევოლუციონერი, საბჭოთა სახელმწიფო და პოლიტიკური მოღვაწე სტურუა, გიორგი — ბოლშევიკი რევოლუციონერი სტურუა, ივანე — ბოლშევიკი რევოლუციონერი სტურუა, ლია — პოეტი სტურუა, მელორ — ჟურნალისტი სტურუა, ნიკოლოზ — ისტორიკოსი სტურუა, რობერტ — ფერმწერ-მონუმენტლისტი სტურუა, რობერტ რობერტის ძე — რეჟისორი სუ სულაბერიძე, ალექსანდრე — საბჭოთა კავშირის გმირი სულაბერიძე, ლადო — პოეტი სულაბერიძე, ფრიდონ — მოცეკვავე სულავა, ალექსანდრე — კრიტიკოსი სულაკაური, არჩილ — მწერალი სულაკაძე (სულაკაძევი), ალექსანდრე — რუსეთში მოღვაწე მოყვარული-არქეოგრაფი სულაქველიძე, გიორგი — გეოფიზიკოსი სულაქველიძე, ვიქტორ — სამხედრო მეცნიერი სულეიმან აბუ ლაილი — ერაყის მამლუქი გამგებელი სულეიმან ბუიუქი — ბაღდადის ფაშა სულეიმანი — ახალციხის ფაშა სულეიმან ქუჩუქი — ბაღდადის ფაშა სულიაშვილი, გრიგოლ — რეჟისორი სულიაშვილი, დავით — რევოლუციური მოძრაობის მონაწილე საქართველოში სულხანიშვილი, ალექსანდრე — მთარგმნელი, კალიგრაფი სულხანიშვილი, ალექსანდრე — 1924 წ. აჯანყების მონაწილე, მოგონებების ავტორი სულხანიშვილი, ნიკოლოზ — კომპოზიტორი, ლოტბარი, მომღერალი სულხანიშვილი, სულხან — კერამიკოსი სუმბათიშვილი, დავით — რუსეთის არმიის გენერალ-ლეიტენანტი სუმბათიშვილი, მიხეილ — რუსეთის არმიის გენერალ-მაიორი სუმბათიშვილი, იოსებ — სცენოგრაფი სუმბათაშვილ-იუჟინი, ალექსანდრე — დრამატურგი, მსახიობი სუმბატ I — ქართველთა მეფის ადარნასეს ძე სუმბატ დავითის ძე — ისტორიკოსი სუმბაძე, ლონგინოზ — არქიტექტირი სურამელაშვილი, გრიგოლ — საბჭოთა კავშირის გმირი სურამელი, ბეგა I — დიდგვაროვანი ფეოდალი სურამელი, ბეგა II — დიდგვაროვანი ფეოდალი სურამელი, გრიგოლ — დიდგვაროვანი ფეოდალი სურამელი, რატი I — დიდგვაროვანი ფეოდალი სურამელი, რატი II — დიდგვაროვანი ფეოდალი სურამელი, სულა — დიდგვაროვანი ფეოდალი სურამელი, ჰამადა — დიდგვაროვანი ფეოდალი სურგულაძე, აკაკი — ისტორიკოსი სურგულაძე, ივანე — მეცნიერი, იურისტი სურგულაძე, იროდიონ — მეცნიერი, იურისტი სურგულაძე, პეტრე — პუბლიცისტი, საზოგადო და პოლიტიკური მოღვაწე სურგულაძე, სერგო — რევოლუციური მოძრაობის მონაწილე საქართველოში სურგულაძე, სიმონ — რევოლუციონერი, საქართველოს დამფუძნებელი კრების წევრი სუხიშვილი, ვლადიმერ — რევოლუციური მოძრაობის მონაწილე საქართველოში სუხიშვილი, თენგიზ — მოცეკვავე, ქორეოგრაფი სუხიშვილი, ილია — მოცეკვავე, ბალეტმაისტერი სხ სხირტლაძე, არკადი — სამხედრო ოფიცერი, ემიგრანტი სხირტლაძე, გიორგი — სპორტსმენი სხირტლაძე, დიმიტრი (დუტა) — მსახიობი სხირტლაძე, ივანე — ექიმი, ფსიქიატრი სხირტლაძე, ირინა — 1944 წ. ვარშავის აჯანყების მონაწილე სხირტლაძე, ნიკოლოზ — გეოლოგი სხულუხია, გრიგოლ — საბჭოთა კავშირის გმირი ქართველები


text: ეროვნული ლიგა – დინამოებმა დიდი ანგარიშით მოიგეს – Leadersport ეროვნული ლიგა – დინამოებმა დიდი ანგარიშით მოიგეს ეროვნულ ლიგაში მე-18 ტური გაიმართა. მიუხედავად იმისა, რომ მხოლოდ ერთ მატჩში გაიტანა ორივე გუნდმა, ტური მაინც საინტერესო და უხვგოლიანი გამოდგა. დინამო თბილისმა გია ჭიაბრიშვილის ხელმძღვანელობით პირველად ითამაშა. დედაქალაქელები გაგრას დაუხვდნენ და მეტოქე 5:0 დაამარცხეს. დინამო მთელი თამაში დიდ უპირატესობას ფლობდა. მიუხედავად სოლიდური სხვაობისა, მასპინძლებმა პირველ ტაიმში მხოლოდ 1 გაიტანეს, თავი კამარამ გამოიჩინა, რომელიც მატჩის ერთ-ერთი საუკეთესო ფეხბურთელი გახლდათ. მეორე ტაიმში მოისწრაფიშვილმა პენალტი შეაგდო, თითო ბურთი კი ოსეიმ, მექვაბიშვილმა და სხირტლაძემ გაიტანეს. დინამომ ამ მოგებით მეორე ადგილი დაიბრუნა, მესამეზე კი კვლავ სამგურალია. თავის მხრივ წყალტუბოელებმა წაუგებელი სერია შეწყვიტეს. ზედიზედ 9 დაუმარცხებელი მატჩის შემდეგ, გიორგი მიქაძის გუნდი გორში დილას ესტუმრა და 0:1 წააგო. ერთადერთი გოლი თორნიკე კაპანაძის ანგარიშზეა. ლოკომოტივის კრიზისი გრძელდება. რკინიგზელებმა ბოლნისში სიონთან 1:5 წააგეს. მასპინძელთა მხრიდან ფოცხვერიამ, ძმებმა ხორხელებმა და ღამბარაშვილმა გაიტანეს, ერთი ბურთი კი საკუთარ კარში ირაკლი ჭიაბრიშვილმა ჩაჭრა. ჭიაბრიშვილმა შეცდომა ნაწილობრივ გამოასწორა და ომარაშვილს საგოლე გადაცემა გაუკეთა. 1:0 დასრულდა საბურთალო – თელავის დაპირისპირება. 3 ქულის მომტანი გოლი ბენედიკ მიოჩის ანგარიშზეა. მოქმედმა ჩემპიონმა დინამო ბათუმმა ქუთაისის ტორპედო მიიღო და 4:0 დაამარცხა. თითო გოლი ჯოვინომ და გაფრინდაშვილმა გაიტანეს, დუბლი კი მამუჩაშვილის ანგარიშზეა. აღსანიშნავია, რომ საქართველოს ნაკრების ფეხბურთელმა ერთი ბურთი შესანიშნავი ჯარიმით შეაგდო. სათქმელია, რომ მატჩის დაწყებამდე ორიოდ წუთით ადრე გუგა ფალავანდიშვილმა მის რჩეულს ხელი სთხოვა, რაც პირდაპირ ეთერში საკმაოდ სასიამოვნო სანახავი იყო.


ბავშვთა აღზრდა - წიგნი მშობლებისთვის და მასწავლებლებისთვის - mastsavlebeli.ge ცოტა ხნის წინ წიგნის მაღაზიაში შევიძინე ავსტრიელი ექიმისა და ფსიქოლოგის ალფრედ ადლერის წიგნი „ბავშვთა აღზრდა”. ალფრედ ადლერი პირველი მსოფლიო ომის დროს სამხედრო ჰოსპიტალს ხელმძღვანელობდა. ომის შემდეგ კი დაინტერესდა ბავშვის აღზრდის პრობლემებით და 1920-იან წლებში ვენაში ბავშვებისა და მშობლების საკონსულტაციო ცენტრების ქსელი დააარსა. ალფრედ ადლერის წიგნი „ბავშვთა აღზრდა” ქართულ ენაზე გამომცემლობა „გეომ” 2014 წელს გამოსცა. მთარგმნელები: ნინა თურმანიძე და ლაშა ბულია გახლავთ. წიგნი პირველად 1930 წელს გამოიცა გერმანულ და ინგლისურ ენებზე. ის ეყრდნობა ინდივიდუალური ფსიქოლოგიის ძირითად დებულებებს. მასში გადმოცემულია ბავშვის ფსიქოლოგიის ღრმა ანალიზი, რომლის საფუძველზე ჩამოყალიბებულია ბავშვთა აღზრდის ადლერისეული კონცეფცია. „ინდივიდუალური ფსიქოლოგია – არის სწავლება ადამიანზე, როგორც განუყოფელ ერთეულზე. ინდივიდუალურ ფსიქოლოგიაში ცენტრალურ ადგილს იკავებს კომპენსაციის პრინციპი. ადლერის თანახმად, პიროვნების განვითარების ძირითად ფაქტორად უნდა ჩაითვალოს კონფლიქტი არასრულფასოვნების კომპლექსსა და მის ნაშიერს, უპირატესობისკენ მისწრაფებას შორის. ეს უკანასკნელი განისაზღვრება, როგორც მიზანი, რომელიც წარმართავს მის ზრახვებსა და ქმედებებს. არასრულფასოვნების დაძლევისკენ ადამიანის მისწრაფებას ხშირად ის არაადეკვატურ ქმედებებამდე მიჰყავს. ადლერის მიხედვით, აქედან გამომდინარეობს აღზრდის მიზანი – არასრულფასოვნების გრძნობის ნეიტრალიზაცია მისი სასარგებლო კალაპოტში წარმართვის გზით. ამას მივყავართ ინდივიდუალური ფსიქოლოგიის კიდევ ერთ ძირითად ცნებამდე – სოციალურ გრძნობამდე. ადლერის მტკიცებით, სოციალური გრძნობა ბავშვის განვითარებაში ნორმალურობის თავისებური ინდიკატორია. სწორედ ამ პრინციპზე ააგო ადლერმა თავისი პედაგოგიური ტექნოლოგია. ყოველი დარღვევა, რომელიც სოციალური გრძნობის დაქვეითებას იწვევს, დიდ ზიანს აყენებს ბავშვის განვითარებას”, – ვკითხულობთ წიგნის წინასიტყვაობაში. წიგნის სათაურმა მაშინვე მომხიბლა და როგორც კი შევიძინე, კითხვას შევუდექი. სათაურიც გვატყობინებს, რომ წიგნი დიდ დახმარებას გაუწევს მშობლებს, რომლებიც დაინტერესებული არიან ბავშვის აღზრდის თემატიკით და ასევე მასწავლებლებს, რომლებიც უშუალო რგოლია იმ მთავარი ჯაჭვისა, რომელიც იკვრება ბავშვის გარშემო – ოჯახის, სკოლისა და საზოგადოების სახით. ალფრედ ადლერი იდეალურ სკოლად მიიჩნევს ისეთ სკოლას, რომელიც შუამავალია ოჯახსა და გარემომცველ სამყაროს შორის. ასეთ სკოლაში ცოდნას არამარტო წიგნებით აძლევენ, არამედ ასწავლიან ცხოვრების ცოდნასა და ხელოვნებას. გთავაზობთ წიგნიდან ამონარიდებს, რომლებიც უშუალოდ უკავშირდება სკოლისა და ოჯახის ვალდებულებებს, აღზარდონ ისეთი ადამიანი, რომელიც საზოგადოების ბედნიერი და სრულფასოვანი წევრი იქნება. ეს ვალდებულება მშობლისთვისაც და სკოლისთვისაც ურთულესი შესასრულებელია, მაგრამ თუ სკოლა და ოჯახი თანამშრომლობს, მაშინ ბევრი რამის გადაწყვეტა შეიძლება მოსწავლის სასარგებლოდ. „ბავშვები, რომლებსაც ურთიერთობა არ ასწავლეს, სკოლაში შესვლის შემდეგ თავს მარტოხელებად გრძნობენ. შედეგად კი – მათ მიმართ განსაკუთრებული დამოკიდებულება ყალიბდება, რაც დღიდან დღემდე სულ უფრო და უფრო აძლიერებს თავდაპირველ ტენდენციას. ირღვევა მათი ნორმალური განვითარება, და ისინი რთული ბავშვები ხდებიან. ასეთ შემთხვევებში ადამიანები სკოლას ადანაშაულებენ, თუმცა მან მხოლოდ გამოავლინა ოჯახური აღზრდის ფარული ნაკლოვანებები. სკოლაში ბავშვის წარუმატებლობები გამაფრთხილებელ სიმპტომს წარმოადგენს. ეს სიმპტომი ხსნის არა იმდენად სწავლაში წარუმატებლობებს, რამდენადაც ფსიქოლოგიურ წარუმატებლობებს. ეს ნიშნავს, რომ ბავშვმა აიღო ტენდენცია თავის თავში რწმენის დაკარგვისკენ. ამის შემდგომ სიმამაცის დაკარგვა ბავშვს აიძულებს, თავი აარიდოს სწორ გზებს და ჩვეულებრივი მოვალეობის შესრულებას. მუდმივად ეძიოს სხვა გამოსავალი, რომელიც თავისუფლებამდე და იოლ წარმატებამდე მიიყვანს“. ალფრედ ადლერი ამ გამაფრთხილებელი ფარული ნიშნების და სიმპტომების აღმოჩენას კარგ აღმზრდელს უკავშირებს, რომელიც ამ ყველაფრის ამოძირკვას თბილი დამოკიდებულებითა და გაგების გზით შეეცდება. „სკოლამ უნდა ისწავლოს ბავშვში პიროვნების დანახვა და მას უნდა მოექცეს, როგორც პიროვნებას, როგორც ფასეულობას, რომელიც უნდა გაზარდო და განავითარო. ამავდროულად მან უნდა ისწავლოს ფსიქოლოგიური ინტუიციის გამოყენება ბავშვის ცალკეული ქმედებების შეფასებისას. მან უნდა განიხილოს ეს ცალკეული ქცევითი აქტი, როგორც არა ცალკეული ნოტების სახით, არამედ პიროვნების ერთიანობის კონტექსტში. „ბევრი ბავშვი უმოქმედო პოზიციას ირჩევს, როგორც თავისი მდგომარეობის შემსუბუქების საშუალებას. ზარმაც ბავშვებს ყოველთვის მსუბუქი ფორმით ლანძღავენ და ადანაშაულებენ, ვიდრე სხვა ბავშვს და ეს მათ არც ისე ძლიერ სულიერ ტკივილს აყენებს. ბავშვები ნაკლებად მტკივნეულად აღიქვამენ სიზარმაცეში დადანაშაულებას, ვიდრე უუნარობაში. სხვა სიტყვებით, ბავშვები სიზარმაცეს შირმასავით იყენებენ, რათა დაემალონ საკუთარ თავში რწმენის არარსებობას, რაც მათ ეხმარებათ იმ პრობლემების თავიდან არიდებაში, რომელთან შეჯახებაც უხდებათ“. „აღმზრდელის ყველაზე მნიშვნელოვანი ამოცანაა, მისი წმინდა ვალია – არ დაუშვას ბავშვის მიერ სიმამაცის დაკარგვა სკოლაში, იმ შემთხვევაში კი, თუ ის სკოლაში უკვე პრობლემებით მივიდა, დაუბრუნოს მას საკუთარი თავის რწმენა. ეს არის სკოლისა და მასწავლებლის როლი“. „თუ ბავშვს მუდმივად გავუმეორებთ, რომ ის ცუდი ან სულელია, ის მალე ამას დაიჯერებს და ამის შემდეგ მას არ ეყოფა სიმამაცე, რათა მოსალოდნელ სირთულეებს გაუმკლავდეს“. „თითოეული ბავშვი უპირატესობისკენ მიისწრაფვის. თითოეული მშობლის ან პედაგოგის ამოცანაა – ეს მისწრაფება ნაყოფიერი გახადოს. მათ იმაზე უნდა იზრუნონ, რომ ეს მისწრაფება იყოს ჯანსაღი ცხოველქმედებისა და ბედნიერების, და არა ნევროზების და აშლილობების შედეგი”. „ბავშვის თავდაჯერებულობის დაკარგვის პირველ ნიშანს ხშირად წარმოადგენს სასკოლო ცხოვრებაში მისი ადაპტირების უუნარობა. ბავშვის პირველი წარუმატებლობა უფროსების მიერ ზოგჯერ არასაკმაო სერიოზულობით აღიქმება. მისთვის კი ის შეიძლება რაღაც კატასტროფის მსგავსს ნიშნავდეს“. „მასწავლებლის პირველი ამოცანაა – ბავშვის ნდობის მოპოვება, ხოლო შემდეგ კი მისი სიმამაცის განვითარება“. „როცა ბავშვი სკოლაში მიდის, როგორც უკვე აღვნიშნეთ, ის მისთვის სრულიად ახალ სიტუაციაში აღმოჩნდება. როგორც ყველა ახალი სიტუაცია, სკოლაში წასვლაც შეიძლება განხილულ იქნას მომზადების წინარე ტესტად. თუ ბავშვს სათანადოდ ამზადებდნენ, მაშინ ის ტესტს ნორმალურად გაივლის; თუ არა, მაშინ მისი მომზადების ნაკლი ცხადი გახდება. რა მოეთხოვება ბავშვს, როცა ის სკოლაში შედის? სასკოლო საქმიანობა – ეს თავისებური სამუშაოა, რომელიც მასწავლებელსა და თანაკლასელებს შორის თანამშრომლობას მოითხოვს, სწორედ ისე, როგორც სასკოლო საგნებისადმი ინტერესს. იმის მიხედვით, თუ როგორ რეაგირებს ბავშვი ამ ახალ სიტუაციაზე, ჩვენ შეგვიძლია შევაფასოთ თანამშრომლობისადმი მისი უნარი და მისი ინტერესების სფერო”. ალფრედ ადლერი ბევრს საუბრობს ბავშვის თავდაჯერებულობაზე, თუ როგორ არღვევს მისი უქონლობა ბავშვის ნორმალური განვითარების რიტმს და რა როლი აქვს ოჯახსა და სკოლას მისი, როგორც საზოგადოების სრულფასოვანი წევრის ჩამოყალიბების პროცესში. ადლერი ოჯახის ინსტიტუტსა და საზოგადოებას შორის შუამავლად სკოლას მიიჩნევს, რომელსაც აქვს შესაძლებლობა, კორექტირება გაუკეთოს ოჯახური აღზრდის შედეგად შექმნილ მცდარ სტილს და დაეხმაროს მოსწავლეს, გახდეს უფრო მამაცი და გამბედავი. ვფიქრობ, ეს წიგნი ნამდვილად დაგვეხმარება მშობლებსა და მასწავლებლებს, გავზარდოთ მამაცი და განათლებული ადამიანები, გავამხნეოთ და შთავაგონოთ ისინი და ნაყოფიერი და სასარგებლო გავხადოთ მათი შრომა.


text: ესტრემადურა (Comunidad Autónoma de Extremadura) — ესპანეთის ავტონომიური გაერთიანება 1983 წლიდან. მოიცავს პროვინციებს — ბადახოსი და კასერესი. ფართობი — 41.600. მოსახლეობა — 1.100; ადმინისტრაციული ცენტრი — მერიდა. ადმინისტრაციული დაყოფა ესტრემადურა იყოფა ორ პროვინციად (ბადახოსი და კასერესი), რომლებიც თავის მხრივ იყოფიან 26 კომარკად. ესტრემადურაში არის 387 მუნიციპალიტეტი. რესურსები ინტერნეტში Extremadura, Spain - Google Maps Spanish regions: Extremadura traditional clothing Хунта (правительство) http://www.visitextremadura.co.uk/ Виртуальная библиотека Эстремадуры Виртуальная прогулка Juan Carlos Rodríguez Ibarra Материал о диалекте испанского языка Эстремадуры ესპანეთის ავტონომიური გაერთიანებები


სხვა ახალი ამბები სამალავებში აღმოჩენილ ფირებს დღეს შინაგან საქმეთა მინისტრი დიპლომატიური კორპუსის წარმომადგენლებს გააცნობს. ციხის სკანდალური კადრების ავტორი ვლადიმერ ბედუკაძე თინა ხიდაშელს დაუპირისპირდა. ბედუკაძემ თინა ხიდაშელის მიერ გუშინ რუსთავის 2-ის ეთერში გამოთქმული მოსაზრების საპასუხოდ საგანგებო განცხადება გაავრცელა საერთაშორისო გამჭვირვალობა საქართველო ვლადიმერ ბედუკაძის სისხლის სამართლის პასუხისმგებლობისგან სრულად გათავისუფლებასთან დაკავშირებით განცხადებას ავრცელებს. `ბედუკაძე პასუხისმგებლობისგან სრულად არ უნდა გათავისუფლებულიყო,`- მიიჩნევს ორგანიზაცია. უკვე მეხუთე დღეა ოჯახის წევრები ოკუპირებულ აფხაზეთში რუსი სამხედროების ტყვეობაში მყოფი საქართველოს მოქალაქის გათავისუფლებას ელოდებიან. იური ყურწუას ოჯახმა ის თანხაც გადახდა, რომელიც ოკუპანტებს ე.წ. საზღვრის დარღვევისათვის ჯარიმად აქვთ დაკისრებული. სასჯელაღსრულების დეპარტამენტის წარმომადგენელთა ინფორმაციით, ვანო მერაბიშვილმა შიმშილობა შეწყვიტა. მერაბიშვილს საკანში ტელევიზორი შესაძლოა დღესვე შეუტანონ. ეს საკითხი უკვე გადაწყვეტილია და შეთანხმებულია სასჯელაღსრულების დეპარტამენტთან. პარლამენტის თავმჯდომარის ვიზიტი ბრიუსელში დასრულდა. ის დღეს ლონდონში მიემგზავრება, სადაც ასევე გამართავს ოფიციალურ შეხვედრებს. ბრიუსელში კი ბოლო შეხვედრა ბელგიის სენატში გამართა. საქართველოს პარლამენტის თავმჯდომარე ბრიუსელში ოფიციალურ ვიზიტს განაგრძობს. დღეს დავით უსუფაშვილი ქართულ დელეგაციასთან ერთად ევროპარლამენტის თავმჯდომარეს შეხვდა. თავდაცვის მინისტრი ირაკლი ალასანია სამეგრელოში საიდუმლო სამალავების აღმოჩენის ფაქტს გამოეხმაურა. ირაკლი ალასანია აცხადებს, რომ...